zoornalistas: Ο ΔΟΛ εισέρχεται στη μετά Ψυχάρη εποχή;\nΔηλαδή το πώς θα αντιμετωπιστεί το τεράστιο ζήτημα με τις οφειλές ύψους 215 δισ. ευρώ των ιδιωτών -επιχειρήσεων και νοικοκυριών- προς τις τράπεζες, την εφορία και τα ασφαλιστικά Ταμεία, είναι κομβικό για την ανασυγκρότηση της ελληνικής οικονομίας και κοινωνίας. Από τη μια λοιπόν, πληθαίνουν τα δημοσιεύματα από τη δουλειά των φορολογικών αρχών για την.. αποκάλυψη της προκλητικής και εκτεταμένης απάτης πλουσίων επιχειρηματιών με μεγάλους τραπεζικούς λογαριασμούς κυρίως στο εξωτερικό, οι οποίοι εμφανίζονται ως «μη δυνάμενοι» να αποπληρώσουν τα τεράστια χρέη τους (και εκμεταλλεύονται όμως τις ευνοϊκές ρυθμίσεις για τους πραγματικά φτωχούς), και από την άλλη, έρχονται στο φως τα προτεινόμενα σχέδια για τη γρήγορη εκκαθάριση και την αναδιοργάνωση των καταχρεωμένων επιχειρήσεων. Είναι πολύ λογικό -και το έχει υπογραμμίσει ο Γιώργος Σταθάκης- οι τράπεζες μαζί με το δημόσιο να επιλέγουν να στηρίζουν εκείνες τις επιχειρήσεις που μπορούν και πρέπει να επιβιώσουν στην επόμενη μέρα (μαζί με τις θέσεις εργασίας τους).\nΤο σημερινό «ΒΗΜΑ» έχει ένα σχετικό ρεπορτάζ το οποίο κλείνει με τον εξής ενδιαφέροντα τρόπο: «Επενδυτικά κεφάλαια θα μπουν σε υπερχρεωμένες εταιρείες που είναι βιώσιμες. Η διαχείριση των δανείων αυτών των επιχειρήσεων θα γίνει ευκολότερη με τη συμπλήρωση του νομοθετικού πλαισίου ως το τέλος του χρόνου που θα προστατεύει από ποινικές ευθύνες τα τραπεζικά στελέχη που εγκρίνουν "κούρεμα" και διαγραφή χρεών, καθώς και του νόμου που θα επιτρέπει τη μετατροπή των δανείων σε μετοχικό κεφάλαιο και ως εκ τούτου την ΑΠΟΜΑΚΡΥΝΣΗ (σ.σ. δική μου η υπογράμμιση) των παλαιών μετόχων και την ανάληψη του ελέγχου της εταιρείας από τους πιστωτές...». Μην μου πείτε ότι αυτό το εδάφιο του ρεπορτάζ για τη διάσωση με νέα ηγεσία και νέους μετόχους των καταχρεωμένων εταιρειών δεν αναφέρεται σε πολλές εταιρείες των ΜΜΕ και κυρίως στον ίδιο τον ΔΟΛ;\nΈνα «νόμο Κατσέλη» για τα ΜΜΕ ζητούν οι άνθρωποι... Ας το διατυπώσουν καθαρά.


Ιστιοπλοΐα και σκάφη για ΑΜΕΑ | Αρμενίζοντας τη Ζωή\nΜπορείτε να απολαύσετε όλα τα παραπάνω οφέλη χωρίς καμία οικονομική επιβάρυνση. Η επαφή με τη θάλασσα και η ιστιοπλοΐα για ΑμεΑ είναι 100% ΔΩΡΕΑΝ! Προτρέπουμε λοιπόν άτομα όλων των ηλικιών αρχικά να δοκιμάσουν τα σκάφη μας και έπειτα να μας πουν τις εντυπώσεις τους. Επίσης προτείνουμε στους γονείς να δώσουν την ευκαιρία στα παιδιά τους να δοκιμάσουν το σπουδαίο αυτό άθλημα και να τα φέρουν κοντά μας. Μπορείτε να μας βρείτε στον όμιλο Τζιτζιφιών στην Καλλιθέα στην Αθήνα καθώς και στον Ναυτικό Όμιλο Θεσσαλονίκης. Σας βεβαιώνουμε πως η πρώτη σκέψη σας θα είναι, ότι κακώς δεν έτυχε να το πράξετε και να το δοκιμάσετε νωρίτερα!\nHansa Access 2,3\nΕίναι τα εισαγωγικά σκαφάκια για να μάθει κάποιος ιστιοπλοΐα με 100% ασφάλεια δίοτι είναι αβύθιστα (δεν τουμπάρουν λόγω ειδικής κατασκευής τους) και είναι πάρα πολύ εύκολα στη χρήση τους. Ακόμα και κάποιος που μπαίνει πρώτη φορά σε σκάφος για να μάθει ιστιοπλοΐα αισθάνεται απόλυτη σιγουριά και μαθαίνει να χειρίζεται το πανί και το σκάφος μέσα σε λίγες ώρες προπόνησης! Στα σκάφη αυτά, μπορούν να μπουν ένα ή δύο άτομα για προπόνηση ή ένα άτομο μαζί με προπονητή.\nΤο άθλημα με αυτά τα σκάφη γίνεται πολύ διασκεδαστικό αλλά ταυτόχρονα αποκτάτε άμεσα γνώσεις και εμπειρία ενός ιστιοπλόου. Τα χρησιμοποιούν αποκλειστικά όλες οι σχολές ιστιοπλοΐας για ΑμεΑ στον κόσμο.Ένα είναι σίγουρο με τα Hansa, ότι θα τα απολαύσετε και θα διασκεδάσετε ατελείωτα μαζί τους.\nΣτην κατηγορία Hansa γίνονται τοπικά, πανελλήνια και παγκόσμια πρωταθλήματα για όσους επιθυμούν να προσχωρήσουν ενεργά στην ιστιοπλοΐα.\nΕίναι το λίγο μεγαλύτερο σκάφος από τα 2,3, έχει δύο θέσεις και δύο πανιά που χειρίζεται ο ιστιοπλόος. Είναι λοιπόν το δεύτερο επίπεδο εκπαίδευσης εφ” όσον χειρίζεται δύο πανιά αντί ενός.\nΠάλι ο εκπαιδευόμενος αρχικά μπαίνει μαζί με τον εκπαιδευτή του και μετά τα αρχικά μαθήματα το αρμενίζει μόνος του.\nΕδώ ισχύουν ότι ακριβώς και για τα σκάφη Hansa 2,3.\nΣκάφη 2,4 MR\nΕίναι τα αθλητικά σκάφη για ΑμεΑ όπου ένας μόνο ιστιοπλόος χειρίζεται το σκάφος. Αυτά τα σκάφη όπως και τα Hansa, είναι 100% αβύθιστα (δεν τουμπάρουν) γιατί είναι ειδικά κατασκευασμένα για ΑμεΑ. Στα σκάφη αυτά μπορεί κάποιος νέος ιστιοπλόος που έχει εκπαιδευτεί στα Hansa να δοκιμάσει την αθλητική ιστιοπλοΐα με σιγουριά και ασφάλεια. Ακόμα μπορείτε να απολαύσετε τις γρήγορες επιδόσεις του συγκεκριμένου σκάφους καθώς και να συμμετέχετε σε πανελλήνια, πανευρωπαϊκά και παγκόσμια πρωταθλήματα αλλά και να πάρετε μέρος και στους Παραολυμπιακούς αγώνες.\nΤο πλήρωμα του Sonar αποτελείται από τρία άτομα ΑμεΑ (το τιμόνι, τον χειριστή της μαΐστρας και τον χειριστή του φλόκο). Εδώ οι αθλητές προποντούνται σαν ομάδα και μπορούν να συμμετέχουν σε πανελλήνιους, πανευρωπαϊκούς και παραολυμπιακούς αγώνες.


Αρχική » ΡΟΗ ΕΙΔΗΣΕΩΝ » Το μπότοξ που τάραξε τα νερά στο Μπάκιγχαμ\nΣυγκεκριμένα, ένα προφίλ στο Instagram που ανήκει στον Βρετανό πλαστικό χειρουργό Dr. Munir Somji της κλινικής Medi Spa Clinic ανάρτησε δύο φωτογραφίες της Κέιτ Μίντλετον και ισχυρίζεται πως η μία είναι πριν από το baby botox, που της έκανε, ενώ η άλλη μετά.\nΟ εν λόγω γιατρός είναι διάσημος για τις επεμβάσεις, που έχει αναλάβει, καθώς στο πελατολόγιό του ανήκει ένα μεγάλο πλήθος από celebrities.\nΜάλιστα, πολύ συχνά αναρτά φωτογραφίες με τις επεμβάσεις, που τους κάνει στο προφίλ του στο Instagram.\nΦυσικά, το Παλάτι δεν θα μπορούσε να αφήσει ασχολίαστο ένα τέτοιο «σκάνδαλο», καθώς οι αισθητικές επεμβάσεις απαγορεύονται ρητά στους βασιλικούς κανόνες.\nΈτσι, εκπρόσωπος του Παλατιού ανέφερε δημόσια πως η είδηση είναι ψευδής και η Κέιτ Μίντλετον\nδεν έχει «πειράξει» τίποτα στην εμφάνισή της.\nΕτικέτες: Lifestyle, Κέιτ Μίντλετον


Alfa Romeo, με νέα τούρμπο μοτέρ με γονίδια Ferrari! | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Alfa Romeo, με νέα τούρμπο μοτέρ με γονίδια Ferrari!\nAlfa Romeo, με νέα τούρμπο μοτέρ με γονίδια Ferrari!\nΠριν από μέρες η ιταλική εταιρία είχε επιβεβαιώσει πως εξελίσσει υψηλής απόδοσης 4-κύλινδρους τούρμπο καθώς και ένα V6 από την Ferrari!\nΗ αντίστροφη μέτρηση για την Alfa Romeo και τον Sergio Marchionne έχει ξεκινήσει εδώ και καιρό και τα περιθώρια στενεύουν. Προς το καλύτερο ή όχι, το αγοραστικό κοινό θα καθορίσει το μέλλον της ιστορικής μάρκας από το Μιλάνο, καθώς σε περίπτωση μίας μέτριας εμπορικά πορείας πριν τα τέλη της δεκαετίας θα μπορούσε να σημάνει την πώληση π.χ. στο VW Group ή τον σταδιακό μαρασμό π.χ. όπως στην περίπτωση της Lancia.\nΘεωρητικά, τίποτα από τα δύο παραπάνω δεν θα ισχύσει μιας και οι 8 συνολικά νέες Alfa Romeo που θα παρουσιαστούν έως το 2018 θα έχουν όλα τα εχέγγυα και την φινέτσα για να ανταγωνιστούν κυρίως το γερμανικό κατεστημένο. Η κίνηση στους πίσω τροχούς θα είναι ένα ιδιαίτερο χαρακτηριστικό που θα συνοδεύεται από τούρμπο τετρακύλινδρα και εξακύλινδρα σύνολα βενζίνης και πετρελαίου, όπως είχαμε γράψει.\nΣυγκεκριμένα, θα υπάρχουν τετρακύλινδροι 2.000 cc από 180 έως 330 PS, ενώ στην πορεία θα προκύψουν και σύνολα μικρότερου κυβισμού. Μάλιστα, κυκλοφορούν ήδη φήμες για ένα μοτέρ 1.800 cc με biturbo (ένα για χαμηλές rpm και ένα για υψηλές) με απόδοση που θα φτάνει έως τα 300 άλογα! Στους diesel η βάση θα είναι οι 4 κύλινδροι και τα 2.200 κυβικά με απόδοση από 135 έως 220 άλογα, ενώ η κορυφαία επιλογή θα είναι ο V6 των 3.000 cc που θα αποδίδει από 275 έως 340 PS.\nΟ κορυφαίος κινητήρας βενζίνης θα είναι ένας V6 2.9, ο οποίος βασίζεται στο τρίλιτρο σύνολο της Maserati -όπως γράψαμε θα χρησιμοποιηθεί και στην πιθανή βασική 6κύλινδρη Ferrari– ο οποίος στο πιο υψηλό επίπεδο απόδοσής του θα φτάνει τα 480 άλογα. Περισσότερα θα γίνουν γνωστά όσο πλησιάζουμε στις 24 Ιουνίου, οπότε έχει προγραμματισθεί η επίσημη παρουσιάση της ολοκαίνουργιας Alfa Romeo…


Καούρα: Ποιες 8 σοβαρές παθήσεις υποδεικνύει. Προσοχή στα συμπτώματα – ΑΛΛΑ ΚΙ ΑΛΛΑ\nΚαούρα: Ποιες 8 σοβαρές παθήσεις υποδεικνύει. Προσοχή στα συμπτώματα\nΣεπτέμβριος 5, 2018 - από karkar\nΠοιες 8 σοβαρές παθήσεις υποδεικνύει η καούρα στο στομάχι;\nΑποτελούν ένα πολύ κοινό σύμπτωμα που μπορεί να εκδηλωθεί συχνά κατά τη διάρκεια της εγκυμοσύνης, μετά την κατανάλωση καυτερών φαγητών ή ενός πλούσιου γεύματος.\nΣε γενικές γραμμές δεν πρέπει να προκαλούν ανησυχία, υπάρχουν ωστόσο περιπτώσεις που δεν πρέπει να αγνοούνται.\nΟ λόγος είναι ότι μια καούρα μπορεί να αποτελεί σύμπτωμα μιας σοβαρής ιατρικής κατάστασης, που χρήζει άμεσης αντιμετώπισης. Δείτε παρακάτω ποιες είναι αυτές οι περιπτώσεις:\nΜιμείται την καρδιακή προσβολή: Τα συμπτώματα της καούρας μπορεί να είναι παρόμοια με τα συμπτώματα της καρδιακής προσβολής και της στηθάγχης, ενός τύπου θωρακικού άλγους που προκαλείται από μειωμένη ροή αίματος προς την καρδιά.\nΟι διαφορές είναι ότι η καούρα συνήθως επιδεινώνεται όταν ξαπλώνετε και προκαλεί ξινή γεύση στο στόμα. Αν αμφιβάλλετε για την αιτία της καούρας ή έχετε υπόνοιες ότι κάτι δεν πάει καλά με την καρδιά σας, επισκεφτείτε άμεσα γιατρό.\nΠέτρες στη χολή:Οι χολόλιθοι είναι πέτρες που ανάλογα με την κατηγορία τους μπορεί να περιέχουν χοληστερόλη, χολερυθρίνη, ασβέστιο και βλέννα και σχηματίζονται λόγω της παρατεταμένης παραμονής της χολής στη χοληδόχο κύστη.\nΈνας χολόλιθος που προκαλεί απόφραξη στην κύρια οδό μεταφοράς χολής στο δωδεκαδάκτυλο (χοληδόχος πόρος) μπορεί να προκαλέσει πόνο στην κοιλιά, ο οποίος συχνά εκδηλώνεται με τη μορφή καούρας λίγο μετά την κατανάλωση φαγητού. Εάν λαμβάνετε αντιόξινα και η καούρα δεν υποχωρεί, συμβουλευτείτε γιατρό.\nΣύνδρομο γαστροοισοφαγικής παλινδρόμησης: Τα άτομα με γαστροοιοσοφαγική παλινδρόμηση έχουν συχνά καούρες. Η γαστροοισοφαγική παλινδρόμηση είναι χρόνια ασθένεια του πεπτικού που οφείλεται στην επιστροφή των τροφών από το στομάχι προς τον οισοφάγο. Η αναρροή ερεθίζει τα τοιχώματα του οισοφάγου, προκαλώντας τα συμπτώματα της παλινδρόμησης. Εάν αντιμετωπίζετε καούρα ή παλινδρόμηση οξέων τουλάχιστον δύο φορές την εβδομάδα, συμβουλευτείτε γιατρό.\nΟισοφάγος Barrett: Εάν η γαστροοισοφαγική παλινδρόμηση μείνει χωρίς θεραπεία, μπορεί να οδηγήσει σε οισοφάγο Barrett, δηλαδή την παθολογική αλλαγή (μεταπλασία) των κυττάρων που σχηματίζουν την εσωτερική επικάλυψη (επιθήλιο) του κατώτερου οισοφάγου. Ο οισοφάγος Barrett αποτελεί τη σοβαρότερη επιπλοκή της παλινδρομικής νόσου και είναι προκαρκινωματώδης κατάσταση αφού αποτελεί έδαφος για την ανάπτυξη αδενοκαρκινώματος του οισοφάγου.\nΈλκος στομάχου:Το έλκος είναι μία πληγή στο βλεννογόνο του στομάχου. Ο πόνος γίνεται αισθητός στο πάνω μέρος της κοιλιάς και στο στήθος και συχνά μοιάζει με τον πόνο της καούρας. Αν δεν αντιμετωπιστούν σωστά, τα έλκη μπορούν να οδηγήσουν σε αιμορραγία και διάτρηση στομάχου. Αν και κάποια θεραπεύονται μόνα τους, σε κάποιες περιπτώσεις ο πάσχων πρέπει να πάρει αντιβιοτικά ή να υποβληθεί σε χειρουργείο.\nΔιαφραγματοκήλη: Η διαφραγματοκήλη είναι η πάθηση κατά την οποία τμήμα του στομάχου προβάλλεται στη θωρακική κοιλότητα μέσω του διαφράγματος. Όταν η διαφραγματοκήλη είναι μεγάλη προκαλεί επιστροφή τροφών και οξέων προς τον οισοφάγο και καούρες.\nΟισοφαγίτιδα: Είναι φλεγμονή ή και εξελκώσεις της βλεννογόνου που επικαλύπτει το εσωτερικό μέρος του οισοφάγου. Η συχνότερη αιτία της οισοφαγίτιδας είναι η γαστροοισοφαγική παλινδρόμηση. Εκτός από καούρα, μπορεί να προκαλέσει επώδυνη κατάποση και πόνο στο στήθος.\nΑν οι καούρες επιμένουν για ημέρες, δεν υποχωρούν παρά τη λήψη αντιόξινων, δυσκολεύουν την κατάποση και συνοδεύονται από συμπτώματα κρυολογήματος, λαχάνιασμα ή πόνο στο στήθος μετά το φαγητό, συμβουλευτείτε γιατρό.\nΚαρκίνος: Σε σπάνιες περιπτώσεις, οι καούρες μπορεί να αποτελούν σημάδι καρκίνου του στομάχου ή του οισοφάγου. Εάν έχετε επίμονη καούρα ή δυσκολία στη κατάποση για τρεις εβδομάδες ή περισσότερο, δείτε γιατρό. Άλλα συμπτώματα περιλαμβάνουν την αίσθηση ότι έχει κολλήσει κάτι στο λαιμό κατά την κατάποση, ανεξήγητη απώλεια βάρους, αέρια, αίσθημα πληρότητας, ναυτία, έμετος, πόνος και δυσφορία στο πάνω μέρος του στομάχου.\nΠόσες Φορές το Μήνα Πρέπει να Εκσπερματώνει ένας Άντρας για να Μην πάθει Καρκίνο του Προστάτη\nΜηπως σιχαινεσαι τις ελιες? Αν διαβασεις το αρθρο θα αλλαξεις γνωμη…\nΕκπληκτικό: Αναμείξτε αυτό το υλικό με χυμό πορτοκάλι και εξαφανίστε τη νικοτίνη από τον οργανισμό σας!\nΠροηγούμενο άρθρο Τι άλλο θα δούμε: Κατεβαίνει ο Σωκράτης Ελ Γκαμαλί του Power of Love στην πολιτική; [φωτο]\nΕπόμενο άρθρο Τεράστιο πeνθος για Γιώργο Πρίντεζη: Τρaγικeς ώρες, δυστυχώς…


Τι πρέπει να ξέρετε αν μεγαλώνετε δίγλωσσα παιδιά | imommy\nimommy.gr • Παιδί • Τι πρέπει να ξέρετε αν μεγαλώνετε δίγλωσσα παιδιά\nΤι πρέπει να ξέρετε αν μεγαλώνετε δίγλωσσα παιδιά\nΠαιδί | 6 Μαΐου 2018 | 08:00 | iMommy Team\nΔίγλωσσα είναι τα παιδιά που είναι σε θέση να μιλούν εξίσου καλά δύο ή και περισσότερες γλώσσες. Η απόφασή σας στο να μεγαλώσετε ένα παιδί ως δίγλωσσο εξαρτάται από την οικογενειακή κατάσταση και το πόσες γλώσσες χρησιμοποιείτε μέσα στο σπίτι.\nΑν με το σύντροφό σας έχετε διαφορετική εθνικότητα ή απλά μιλάτε διαφορετικές γλώσσες, υπάρχουν δύο μοντέλα που μπορείτε να επιλέξετε κατά το μεγάλωμα του παιδιού.\nΈνα άτομο- μία γλώσσα. Για παράδειγμα, αν η δική σας μητρική είναι τα ελληνικά και ο σύντροφός σας μιλά ιταλικά, τότε καθένας θα μιλάει στο παιδί στη δική του μητρική γλώσσα. Αν το παιδί πηγαίνει σε αγγλόφωνο σχολείο, μπορεί να τα μάθει εκεί ή οπουδήποτε αλλού τα χρειάζεται. Είναι πολύ σημαντικό να μην ανταλλάσσετε γλώσσες με το σύντροφό σας ώστε το παιδί να μάθει όσο καλύτερα γίνεται τις γλώσσες ξεχωριστά με τον ανάλογο πλούτο λεξιλογίου. Επίσης, είναι μία ξεχωριστή διαδικασία ‘δεσίματος’ με τον κάθε γονιό. Παρόλα αυτά, είναι πολύ σημαντικό να γνωρίζετε όλοι και τις δύο γλώσσες ώστε να μην νιώθει κάποιος παραγκωνισμένος ή ότι δεν καταλαβαίνει κάτι όταν γίνεται διάλογος.\nΗ γλώσσα της μειονότητας. Για παράδειγμα, εσείς και ο σύντροφός σας μιλάτε την ίδια γλώσσα αλλά έχετε μετακομίσει σε άλλη χώρα και το παιδί πρέπει να μάθει και τις δύο. Η γλώσσα της μειονότητας είναι αυτή που μιλάτε στο σπίτι. Ένα άλλο παράδειγμα είναι ότι το παιδί ίσως είναι κωφό και η γλώσσα μειονότητας είναι η νοηματική. Σε αυτήν την περίπτωση, το παιδί μπορεί να πηγαίνει σε αντίστοιχες κοινότητες για να νιώθει ότι ανήκει κάπου και είναι μέρος του κοινωνικού συνόλου.\nΑν νιώθετε ότι πιέζεστε από το περιβάλλον για τη χρήση των δύο γλωσσών, δείτε γιατί πρέπει να το συνεχίσετε και ποια είναι τα οφέλη τόσο του παιδιού όσο και της υπόλοιπης οικογενείας.\nΤα παιδιά έχουν καλύτερους βαθμούς στο σχολείο γιατί μαθαίνουν να συγκεντρώνονται, να έχουν πιο αναλυτική σκέψη και να κάνουν πολλά πράγματα μαζί. Τους δίνεται η δυνατότητα για περισσότερες επιλογές καριέρας και νιώθουν καλύτερα με την ταυτότητα, την αξία και το ανήκειν τους.\nΌλη η οικογένεια μαθαίνει να συνδέεται καλύτερα, να ανακαλύπτει πράγματα για την κουλτούρα των χωρών της και να νιώθει ότι έχει γερές ‘ρίζες’.\nΠρακτικές συμβουλές για το μεγάλωμα δίγλωσσων παιδιών\nΠαιχνίδι. Διαβάστε, διηγηθείτε ιστορίες και ενθαρρύνετε τα παιδιά να συμμετάσχουν με δημιουργικότητα και αυτοσχέδιο ντύσιμο. Παίξτε παιχνίδια σε μία μόνο γλώσσα και χορέψτε με ήχους και τραγούδια της εκάστοτε χώρας. Η μουσική κάνει τη διαδικασία πιο χαρούμενη.\nΔραστηριότητες κοινότητας. Αναζητήστε σχολεία ή κέντρα φροντίδας για παιδιά που να υποστηρίζουν τη διγλωσσία, οργανώστε ραντεβού για παιχνίδι με παιδιά που μιλούν την ίδια γλώσσα και επισκεφθείτε σπίτια ή ομάδες που μιλούν την ίδια γλώσσα και το συνδυάζουν με χορό, τραγούδι ή κάτι ανάλογο. Τα οπτικοακουστικά μέσα (βιβλία και CDs) κάνουν τη διαδικασία της μάθησης λίγο πιο ζωηρή.\nΣτο σπίτι. Μαγειρέψτε μαζί με το παιδί στο σπίτι ακολουθώντας μία τοπική συνταγή ώστε να αγαπήσει αυτήν την κουζίνα. Μείνετε στη δική σας γλώσσα για να έχει το παιδί μία σταθερότητα και ποτέ μην εγκαταλείπετε. Ακόμα κι αν το παιδί περνά μέρες που δεν θέλει να μιλήσει τη γλώσσα σας, αρκεί και μόνο να την ακούει.


Την αφίσα του Μουζουράκη τη ζωγράφισε Κύπριος μηχανολόγος μηχανικός\nΤην αφίσα για την καινούργια περιοδεία του Πάνου Μουζουράκη την έφτιαξε ένας καλλιτέχνης από τη Λάρνακα, μηχανολόγος μηχανικός στο επάγγελμα.\nΜιχάλης Γεωργίου αφίσα πανος μουζουρακης\nΠρόκειται για τον Μιχάλη Γεωργίου από τη Λάρνακα, του οποίου οι σπουδές δεν έχουν καμία σχέση με τη ζωγραφική και γενικότερα με την τέχνη.\n«Δεν μπορώ να χαρακτηρίσω τον εαυτό μου ως ζωγράφο», μου είπε όταν μιλήσαμε. «Καλύτερα να με αποκαλείς αυτοδίδαχτό ζωγράφο».\nΗ συνεργασία με τον Πάνο Μουζουράκη προέκυψε εντελώς τυχαία, όπως μου είπε. Απλώς ζωγράφισε μια γκριμάτσα του αγαπημένου καλλιτέχνη και την ανέβασε στο Facebook. Στη συνέχεια ήρθε και η πρόταση για συνεργασία.\nΌταν ανέβασα τον πίνακα στην προσωπική μου σελίδα στο Facebook η παραγωγή έδειξε ενδιαφέρον.\nΗ καταγωγή μου προέρχεται από την κατεχόμενη Αμμόχωστο και Λύση, αλλά μένω Λάρνακα, όπου γεννήθηκα και μεγάλωσα.\nΠοσά χρόνια ασχολείσαι με τη ζωγραφική;\nΗ αγάπη και το ενδιαφέρον μου για την τέχνη και ειδικότερα για τη ζωγραφική ξεκίνησαν μάλλον από τη στιγμή που κατάλαβα τον εαυτό μου. Η σχέση μου με την τέχνη είναι άρρηκτη.\nΤι σπούδασες; Έχεις κάνει κάποια σπουδή που να σχετίζεται με την ζωγραφική ή γενικότερα με την τέχνη;\nΈχω πτυχίο BSc Mechanical Engineering και μάστερ MSc Engineering Management. Δεν έχω κάνει κάποια σπουδή που να συνδέεται με την ζωγραφική, ούτε έχω παρακολουθήσει κάποια μαθήματα πέραν των μαθημάτων στο σχολείο. Είμαι καθαρά αυτοδίδαχτος. Αν και είχα παροτρύνσεις από το οικογενειακό μου περιβάλλον να καλλιεργήσω και να αναπτύξω το ταλέντο μου στην ζωγραφική, ωστόσο δεν το έκανα.\nΠως προέκυψε να ασχοληθείς με αυτή;\nΜέσα μου υπάρχουν αντιφατικά στοιχεία που προσπαθούν να ισορροπήσουν. Με ενδιαφέρουν πολλά πράγματα, αρκετά διαφορετικά μεταξύ τους. Τα αντιφατικά στοιχεία που μέσα μου συγκρούονται δημιουργούν εντάσεις, άγχος και προβληματισμούς. Αυτήν ακριβώς τη φόρτιση προσπαθώ να διοχετεύσω στο χαρτί και να δημιουργήσω τα έργα μου.\nΤο κάνεις επαγγελματικά;\nΑρχικά το έκανα ερασιτεχνικά, καθαρά για τον εαυτό μου και για την ηρεμία που μου προσφέρει. Τον τελευταίο χρόνο, μετά από παρότρυνση κοντινών μου ανθρώπων, γνωρίζοντας τη δουλεία μου, άρχισα να ασχολούμαι επαγγελματικά.\nΖωγράφισες την αφίσα για την καινούργια περιοδεία του Πάνου Μουζουράκη. Πως προέκυψε η συνεργασία;\nΗ συνεργασία με τον Πανο Μουζουρακη και την Μetro live Productions προέκυψε εντελώς τυχαία, όταν εμπνεύστηκα να ζωγραφίσω μια γκριμάτσα του Πάνου σε επαγγελματική φωτογράφηση του. Όταν ανέβασα τον πίνακα, στην προσωπική μου σελίδα στο Facebook η παραγωγή έδειξε ενδιαφέρον προτείνοντας μου συνεργασία και να χρησιμοποιηθεί το έργο για τη νέα αφίσα της περιοδείας του Πάνου Μουζουρακη σε Ελλάδα και Κύπρο. Ο ενθουσιασμός ήταν μεγάλος και χωρίς δεύτερη σκέψη δέχτηκα.\nΈκανες κι άλλες γνωστές προσωπικότητες;\nΈχω ζωγραφίσει τον αείμνηστο Δημήτρη Μητροπάνο εμπνευσμένος από την τεράστια πορεία του στην ιστορία του ελληνικού πενταγράμμου όπως και τον Παντελή Παντελιδη μετά από παρότρυνση θαυμαστών και ανθρώπων που τον έχουν αγαπήσει μέσα από τα τραγούδια και τον αυθεντικό του χαρακτήρα.\nΦτιάχνεις μόνο πορτρέτα;\nΖωγραφίζω ό,τι με εμπνέει, ό,τι με εκφράζει και γενικά ότι μου κινεί το ενδιαφέρων. Συναισθήματα, ανθρώπους, εικόνες και στιγμές που με αγγίζουν.\nΠάρα πολλά και άσχετα μεταξύ τους ερεθίσματα με έχουν επηρεάσει. Ό,τι βλέπω, ό,τι ακούω και νιώθω, ό,τι βιώνω καθημερινά, ό,τι σκέφτομαι και ονειρεύομαι με επηρεάζει. Αρπάζω λοιπόν κι εγώ ό,τι με συναρπάζει, απ’ όπου κι αν προέρχεται το νεύμα.\nΠου μπορούμε να δούμε τη δουλειά σου;\nΜπορεί κάποιος να δει την δουλεία μου στην προσωπική μου σελίδα στο Facebook (Artuman) όπως και στο Instagram (Artuman7). Επίσης ετοιμάζω την πρώτη μου ατομική έκθεση στις 28 Απριλίου σε εκθεσιακό χώρο στη Λάρνακα. Μια ιδιαίτερα ξεχωριστή έκθεση που συνδυάζει τοπικές γραφικές φιγούρες παράλληλα με την αυθεντική εικόνα του τόπου προσφέροντας ανάμεικτα συναισθήματα. Περισσότερες πληροφορίες θα αναρτηθούν στην σελίδα μου στο Facebook και Instagram.


Το Management στον Αθλητισμό - Mediterranean College\nΜια πολύ ενδιαφέρουσα ημερίδα, με στόχο την παρουσίαση της αναγκαιότητας της εκπαίδευσης των ανθρώπων που στελεχώνουν αθλητικούς συλλόγους και σωματεία, διοργάνωσε η Σχολή Διοίκησης Επιχειρήσεων του Mediterranean College Θεσσαλονίκης. Η ημερίδα πραγματοποιήθηκε με πολύ μεγάλη επιτυχία την Τετάρτη 5 Μαρτίου 2014, στις νέες εγκαταστάσεις του Mediterranean College στη Θεσσαλονίκη, στο κτίριο ΒΙΕΝΝΗ, Εγνατία 2–4.\nΤο πάνελ της ημερίδας συμμετείχαν η κα. Όλγα Καραγιάννη, καθηγήτρια ΤΕΦΑΑ και Υποψήφια Διδάκτωρ του ΑΠΘ, η κα. Δώρα Ιωακειμίδου, Πρόεδρος του Οργανισμού Ανάπτυξης Σχολών Ποδοσφαίρου Ελλάδος (www.acadimies.gr), ο κ. Κωνσταντίνος Χήτας, Αθλητικός Δημοσιογράφος και Υπεύθυνος του Τομέα Αθλητικής Δημοσιογραφίας των ΙΕΚ ΞΥΝΗ Μακεδονίας, ο κ. Δημήτριος Γαργαλιάνος, Γενικός Γραμματέας της Ελλ.Ε.Δ.Α και ο κ. Ντίνος Καραμητρούσης, Αθλητικός Δημοσιογράφος. Συντονιστής της ημερίδας, ήταν ο κ. Λάμπρος Γατσώρης, Program Leader της Σχολή Διοίκησης Επιχειρήσεων του Mediterranean College Θεσσαλονίκης.\nΗ πρώτη θεματική ενότητα που αναπτύχθηκε από τον κ. Χήτα, ήταν οι «Χαμένες ευκαιρίες μεγάλων αθλητών». Κατά την διάρκεια της ομιλίας του ο κ. Χήτας παρουσίασε την ανάγκη εκπαίδευσης και κατάρτισης που χρειάζονται οι προπονητές των αθλημάτων, στις παιδικές και εφηβικές ομάδες κυρίως, ούτως ώστε να αντιλαμβάνονται εγκαίρως και να γνωρίζουν τον τρόπο χειρισμού ταλαντούχων αθλητών. Το στίγμα αυτής της έλλειψης, δόθηκε μέσα από πραγματικές ιστορίες αθλητών, οι οποίοι ενώ είχαν τις προδιαγραφές λαμπρής καριέρας, δεν κατάφεραν να την αποκτήσουν.\nΗ δεύτερη ενότητα είχε ως θέμα την «Διοίκηση Αθλητικών Ακαδημιών». Η κα Καραγιάννη παρουσίασε την οργάνωση και την δομή της ακαδημίας τένις για παιδιά, την οποία λειτουργεί η ίδια εδώ και αρκετά χρόνια, καθώς και την παιδαγωγική προσέγγιση των εκπαιδευόμενων νέων αθλητών. Αντίστοιχα, η κα Ιωακειμίδου ανέλυσε την χρησιμότητα και την ανάγκη ύπαρξης εξειδικευμένων και άρτια στελεχωμένων ακαδημιών ποδοσφαίρου στην Ελλάδα, παρουσιάζοντας δεδομένα και στατιστικά από τα οφέλη που αποκόμισαν ομάδες του εξωτερικού, οι οποίες επένδυσαν στην εκπαίδευση και ανάπτυξη των αθλητών, αλλά και στην εξειδικευμένη εκπαίδευση των προπονητών.\nΤην «σκυτάλη» παρέλαβε ο κος Καραμητρούσης, ο οποίος μέσα από την ομιλία του παρέθεσε τα δεδομένα που αποδεικνύουν την σύνδεση του αθλητισμού και των ΜΜΕ, κατά την πάροδο του χρόνου.\nΤέλος, την τελευταία ενότητα με θέμα «Έλλειψη γνώσης διοικητικών καθηκόντων», ανέπτυξε ο κος Γαργαλιάνος, ο οποίος με την ιδιότητα του Γενικού Γραμματέα της «Ελληνικής Επιστημονικής Εταιρείας Διοίκησης Αθλητισμού και Αναψυχής», ανέλυσε στους συμμετέχοντες την ανάγκη για καταρτισμένους μάνατζερ στο χώρο του αθλητισμού και παρουσίασε τις απόψεις κορυφαίων ελλήνων αθλητών, οι οποίοι αντιλαμβάνονται τα οφέλη του Sport Management και υποστηρίζουν την υποχρεωτική εκπαίδευση όσων ενδιαφέρονται να ασχοληθούν επαγγελματικά με την αθλητική διοίκηση.\nΣυμπερασματικά, από τις απόψεις που διατυπώθηκαν από τους ομιλητές και τους συμμετέχοντες στην ημερίδα, αποδεικνύεται η έλλειψη και ταυτόχρονα η ανάγκη της ουσιαστικής εκπαίδευσης των διοικητικών στελεχών στον χώρο του αθλητισμού, οι οποίοι θα πρέπει να είναι σε θέση να παρέχουν στους αθλητές όλα τα απαραίτητα εφόδια, τόσο σε προπονητικό όσο και σε παιδαγωγικό επίπεδο, προκειμένου να αναπτύξουν στο μέγιστο τις επιδόσεις τους.


Robotex Cyprus - Βράβευση των 125 καλύτερων στη Ρομποτική\nΒράβευση των 125 καλύτερων στη Ρομποτική\nΜε μεγάλη επιτυχία πραγματοποιήθηκε η Τελετή Βράβευσης των νικητών του Robotex Cyprus 18 την οποία χαιρέτισε η Υπουργός Μεταφορών, Επικοινωνιών & Έργων κα Βασιλική Αναστασιάδου. Ο 2ος Παγκύπριος Διαγωνισμός Ρομποτικής Robotex είχε γίνει στις 23-24 Ιουνίου στο Αθλητικό Κέντρο του Πανεπιστημίου Κύπρου.\nΤο Robotex Cyprus διοργανώνεται από τον Κυπριακό Σύνδεσμο Πληροφορικής (Cyprus Computer Society – CCS) με το Πανεπιστήμιο Κύπρου και τον Οργανισμό Νεολαίας ως συνδιοργανωτές, υπό την αιγίδα του Digital Champion, με τη Cyta ως Στρατηγικό Συνεργάτη, την Τράπεζα Κύπρου ως Youth Supporter και τις εταιρίες ENGINO και UCMAS ως χρυσούς χορηγούς. Ο διαγωνισμός έληξε με τεράστια επιτυχία, αφού ο αριθμός των συμμετεχόντων καθώς και γενικά όλων των εμπλεκομένων, εθελοντών και επισκεπτών που παρευρέθηκαν στο Πανεπιστήμιο Κύπρου, ξεπέρασε κάθε προσδοκία των διοργανωτών. Συγκεκριμένα οι συμμετέχοντες ήταν 871 άτομα, μαθητές όλων των ηλικιών (δημοτικό, γυμνάσιο, λύκειο), φοιτητές, στρατιώτες και ενήλικες με ενδιαφέρον στη ρομποτική τεχνολογία.\nΣτην Tελετή Βράβευσης που πραγματοποιήθηκε στις 25 Σεπτεμβρίου στην Τράπεζα Κύπρου, δόθηκαν βραβεία σε όλες τις νικήτριες ομάδες που διακρίθηκαν στην τελική φάση της κάθε πρόσκλησης. Η μεγάλη αίθουσα ήταν κατάμεστη από τους νικητές, τις οικογένειες και τους προπονητές τους. Εκτός από τα πιστοποιητικά, τα μετάλλια και τα δώρα που παρέλαβαν οι νικητές, οι μαθητές λυκείου παρέλαβαν και υποτροφίες που προσφέρθηκαν από όλα τα Ιδιωτικά Πανεπιστήμια. Στην εκδήλωση βραβεύτηκαν επίσης όλα τα άτομα με αναπηρία που συμμετείχαν στο Robotex.\nΣκοπός του διαγωνισμού είναι η ανάπτυξη της εκπαιδευτικής ρομποτικής στη χώρα μας που όπως ανέφερε η η Υπουργός Μεταφορών, Επικοινωνιών & Έργων κα Βασιλική Αναστασιάδου «συμβάλλει προς την κατεύθυνση της προετοιμασίας της κοινωνίας για το μέλλον που αναπόδραστα θα είναι ψηφιακό». Την εκδήλωση τίμησαν επίσης με την παρουσία τους, απευθύνοντας χαιρετισμό και παραδίδοντας βραβεία οι ακόλουθοι αντιπρόσωποι των εμπλεκόμενων φορέων: Κώστας Αγρότης, Πρόεδρος Δ.Σ. CCS, Παναγιώτης Σεντώνας, Πρόεδρος Δ.Σ ΟΝΕΚ, Chris Χριστοδούλου, Αντιπρόεδρος Τμήματος Πληροφορικής Πανεπιστημίου Κύπρου, Γιώργος Αρέστης, Διευθυντής Πληροφορικής της Cyta και Αλέξης Πολυκάρπου, Πρόεδρος του Ινστιτούτου Μηχανικής και Τεχνολογίας – Παράρτημα Κύπρου.\nH Τελετή Βράβευσης δεν είναι ο επίλογος του Robotex Cyprus. Συγκεκριμένα, 39 ομάδες και 125 νικητές, που βραβεύτηκαν στην Τελετή, για επιτυχία σε 12 προκλήσεις, έχουν το δικαίωμα να συμμετέχουν στον Παγκόσμιο διαγωνισμό ROBOTEX. Ο διαγωνισμός θα πραγματοποιηθεί στην Εσθονία στις 30/11-2/12 και η αποστολή που θα ταξιδέψει από Κύπρο αποτελείται πάνω από 120 άτομα.\nΠέραν από το διαγωνισμό, η Οργανωτική Επιτροπή του Robotex Cyprus διοργανώνει και συμμετέχει σε ποικίλες δράσεις που σχετίζονται με τον τομέα της ρομποτικής, της τεχνολογίας και της νεολαίας. Ενημερωθείτε μέσα από τα Κοινωνικά δίκτυα: #RobotexCy


Τρέξτε... για να τρέξετε - Μαραθώνιος - SPORT 24\n"Τρέξτε... για να τρέξετε"\nΕπιμέλεια: Κώστας Χολίδης Δημοσίευση: 30 Μαρ. 2016 11:53\nΤην ερχόμενη Δευτέρα 4 Απριλίου και ώρα 12.00 το μεσημέρι ανοίγουν οι ατομικές εγγραφές για τον Μαραθώνιο Αθήνας, που θα πραγματοποιηθεί φέτος στις 13 Νοεμβρίου.\nΟι διαθέσιμες θέσεις κυρίως για τους Αγώνες Δρόμου 10χλμ και 5χλμ (Πρωί & Απόγευμα) αναμένεται να καλυφθούν εντός λίγων ωρών. Όσοι ενδιαφέρεστε να δηλώσετε «παρών» στο μοναδικό αυτό διεθνές γεγονός, στο οποίο αναμένονται περίπου 50.000 συμμετέχοντες όλων των ηλικιών, σπεύσετε και εκμεταλλευτείτε την ευκαιρία δηλώνοντας εγκαίρως τη συμμετοχή σας καθώς είναι βέβαιο ότι οι εγγραφές θα κλείσουν πολύ γρήγορα! Προλάβετε λοιπόν για να μην μείνετε εκτός ή αλλιώς «Τρέξτε….για να τρέξετε»!\n15:47 ΣΠΟΡ Αύξηση των επιχορηγήσεων προανήγγειλε ο Βασιλειάδης\n15:41 FIGHTSPORTS Ωμή βία και Muay Thai στις πιο σκληρές φυλακές της Ταϊλάνδης\n15:36 ΓΕΡΜΑΝΙΑ Πάει για Βιτσέλ η Ντόρτμουντ\n15:30 ΜΠΑΣΚΕΤ Σουηδία - Ελλάδα LIVE\n15:16 FIGHTSPORTS Στον Usyk το ντέρμπι!\n14:58 ΜΠΑΡΤΣΕΛΟΝΑ Ο Λενγκλέ αποθέωσε Ζιντάν στο Barça TV!\n14:54 ΠΑΡΑΞΕΝΑ Ο Ρέμπιτς υπερδεκαπλασίασε την αξία του σε μία σεζόν


Arctic Explorers Tromso (Τρόμσο, Νορβηγία) - Κριτικές\nArctic Explorers Tromso: Εστιατόρια στην περιοχή\nΔραστηριότητες κοντά σε: Arctic Explorers Tromso\nArctic Explorers Tromso, Τρόμσο - Κριτικές\nΝο 2 από 31 Εκδρομές με σκάφος και θαλάσσια σπορ - Τρόμσο\nΕκδρομές με σκάφος και θαλάσσια σπορ, Περιηγήσεις, Υπαίθριες δραστηριότητες, Περιηγήσεις φωτογραφίας, Περιηγήσεις φυσικής ομορφιάς και άγριας ζωής, Παρακολούθηση δελφινιών και φαλαινών, Νυχτερινές περιηγήσεις, Περιηγήσεις με σκάφος Περισσότερα\n“Επαγγελματική οργάνωση και φιλική αντιμετώπιση.”\nΆψογο το πρακτορείο στην οργάνωση και εκτέλεση της εξόρμησης για το σέλας και ειδικά η συνοδός. Το... διαβάστε περισσότερα\nΕπαγγελματική οργάνωση και φιλική αντιμετώπιση.\nΆψογο το πρακτορείο στην οργάνωση και εκτέλεση της εξόρμησης για το σέλας και ειδικά η συνοδός. Το προτείνω ανεπιφύλακτα. Με το ίδιο πρακτορείο κλείσαμε και εκδρομή στα Φιορδ όπου επίσης αποκομίσαμε τις καλύτερες εντυπώσεις. Τα άτομα του συγκεκριμένου πρακτορείου είναι πολύ φιλικά, εξυπηρετικά και εντέλει...Περισσότερα\nΛάβετε γρήγορα απαντήσεις από το προσωπικό του Arctic Explorers Tromso και από προηγούμενους επισκέπτες.\nΠεριηγήσεις σε αξιοθέατα, Περιηγήσεις φυσικής ομορφιάς και άγριας ζωής, Νυχτερινές περιηγήσεις, Ιδιωτικές περιηγήσεις


Ασταμάτητος Ηρόδοτος, τεράστια νίκη και για τον ΠΟΑ - Γ Εθνική - Νέα Κρήτη\nΤώρα διαβάζετε: Ασταμάτητος Ηρόδοτος, τεράστια νίκη και για τον ΠΟΑ\nΑσταμάτητος Ηρόδοτος, τεράστια νίκη και για τον ΠΟΑ\nΈνα ακόμα βήμα προς την κατάκτηση του πρωταθλήματος του 8ου ομίλου της Γ’ Εθνικής έκανε ο Ηρόδοτος, ο οποίος με ανατροπή επικράτησε με 2-1 επί της Κηφισιάς. Μεγάλη νίκη και για τον ΠΟΑ με 1-0 κόντα στο Φωστήρα ενώ σημαντική ήταν και η επικράτηση του Μυλοπόταμου με 4-2 επί του Αιγάλεω.\nΟ Ηρόδοτος παρά το γεγονός ότι έμεινε πίσω στο σκορ στο τέλος του πρώτου ημιχρόνου, με καρδιά πρωταθλητή αλλά και πρωταγωνιστή τον Ετόφ ο οποίος σημείωσε δύο τέρματα, έφερε τούμπα το παιχνίδι και συνεχίζει με φόρα προς… την Β’ Εθνική. Η ΑΕ Μυλοποτάμου με τρομερή εμφάνιση επικράτησε με 4-2 κόντρα στο Αιγάλεω, κάνοντας ένα σημαντικό βήμα για παραμονή στη κατηγορία ενώ παράλληλα… ψαλίδισε τις ελπίδες του «σίτι» για πρωτάθλημα.\nΜεγάλη νίκη που ίσως ισούται με παραμονή πραγματοποίησε ο ΠΟΑ στο Ατσαλένιο, ο οποίος επικράτησε με 1-0 του Φωστήρα ενώ ο ΟΦ Ιεράπετρας με ανατροπή πήρε τρεις σημαντικούς βαθμούς κόντρα στο φαβορί πλέον για υποβιβασμό, Ερμή Ζωνιανών. Τέλος, ο Άγιος Ιερόθεος επικράτησε με 0-2 εκτός έδρας απέναντι στον Ηλυσιακό.\nΑΕ Μυλοποτάμου-Αιγάλεω 4-2\nΟΦ Ιεράπετρας-Ερμής Ζωνιανών 2-1\nΑ.Ο Παλαιοχώρας 26\nΟΦ Ιεράπετρας 23\nΆγιος Ιερόθεος 19\nΑΕ Μυλοποτάμου 19\nΕρμής Ζωνιανών 12\nΠΟΑ - Ηρόδοτος\nΚηφισιά - ΑΕ Μυλοποτάμου\nΑιγάλεω - ΟΦ Ιεράπετρας\nΠαλαιόχωρα - Ηλυσιακός\nΕρμής Ζωνιανών - Άγιος Ιερόθεος


Ο Δήμαρχος Πατρέων μίλησε σε συγκέντρωση κατοίκων | Patras Events\n12 Απρ 2019 Fri, 12 Apr 2019 23:00:00 +0300 23:00 Patras Events\nΣτην περιοχή του Σκαγιοπουλείου\nΣε συγκέντρωση κατοίκων στην περιοχή του Σκαγιοπουλείου μίλησε χθες Πέμπτη 11 Απριλίου ο Δήμαρχος Πατρεών, Κώστας Πελετίδης.\n«Πριν 4,5 χρόνια ζητήσαμε την ψήφο του Πατραϊκού λαού και αυτός μας εμπιστεύτηκε και γίναμε Δημοτική Αρχή. Λέγαμε τότε ότι θα είμαστε στο πλευρό εκείνων που χτίζουν την πόλη, των εργαζόμενων, των επαγγελματιών, των αυτοαπασχολούμενων και των αγροτών και αυτό κάναμε.\nΔεν είμαστε με εκείνους που ζουν από τον ιδρώτα αυτών που χτίζουν.\nΕξαρχής είπαμε ότι χωρίς αγώνα δεν θα πετύχουμε τους στόχους που είχαμε βάλει για να παλέψουμε μια πολιτική που έχει διαλύσει την ζωή στην πόλη μας.\nΠαλέψαμε μέσα σε αντίξοες συνθήκες, με πολύ λιγότερη χρηματοδότηση από ότι το 2010 και με το μισό σχεδόν προσωπικό αφού μας απαγόρευσαν τις προσλήψεις.\nΓιατί θα πρέπει το Σκαγιοπούλειο να μην έχει μόνιμους εργαζόμενους να το φροντίζουν, να το καθαρίζουν, να έρχονται εδώ τα παιδιά μας να παίζουν; Αυτό δεν είναι ανάπτυξη; Δεν θα έχουμε ανάπτυξη αν κάνουμε προσλήψεις για να φτιάξουμε τους δρόμους μας που έχουν πολλά προβλήματα;\nΤη νέα σχολική χρονιά 850 επιπλέον παιδιά θα πρέπει να πάνε στα νηπιαγωγεία, δεν πρέπει να υπάρχει προσωπικό για να μπορέσει να τα εξυπηρετήσει;\nΠρέπει να αγωνιστούμε όλοι μαζί, να ξεπεράσουμε τις προκαταλήψεις, για να κάνουμε την ανατροπή και να διεκδικήσουμε δουλειά για όλους με δικαιώματα. Και ο αγώνας πρέπει να γίνει και πάνω στην κάλπη. Δεν μπορείς να είσαι άνεργος και να ψηφίζεις αυτούς που σε έχουν φέρει στην ανεργία. Δεν μπορείς να είσαι ημιαπασχολούμενος και να δίνεις την ψήφο σου σε αυτούς που δεν σου επιτρέπουν πλήρη εργασιακά δικαιώματα.\nΣήμερα το πρωί ήμουν στην Αθήνα και διαπίστωσα, για μια ακόμη φορά, ότι όλοι μιλούν για την Πάτρα για τους αγώνες της. Η πόλη μας στέλνει μήνυμα αντίστασης σε όλη την Ελλάδα.\nΈρχονται όμως κάποιοι από το παρελθόν και λένε ότι πρέπει να είμαστε «φρόνιμοι», καλά παιδιά, υπάκουοι στο σύστημα. Εμείς τους λέμε «Όχι» γιατί αν λέγαμε «ναι», αν ήμασταν «καλά παιδιά» όπως θέλουν αυτοί οι «σωτήρες» ο φυσικός πλούτος του πατραϊκού λαού, το θαλάσσιο μέτωπο, θα γινόταν «φιλέτο» για το μεγάλο κεφάλαιο και ο λαός θα ήταν πελάτης του.\nΤώρα διεκδικούμε τον Ριγανόκαμπο κι επειδή το θέμα δεν προχωρά τους ενημερώσαμε σήμερα με επιστολή μας να μας πουν αν θα γίνει η παραχώρηση, αλλιώς θα κινητοποιήσουμε το λαό και τους φορείς της Πάτρας. Θα προχωρήσουμε σε αγώνες. Μετά από αυτό μας κάλεσαν την Δευτέρα στις 12 το μεσημέρι στην Αθήνα σε σύσκεψη για το θέμα της παραχώρησης. Θα το έκαναν αυτό αν ήμασταν «φρόνιμα παιδιά» όπως θέλουν οι «σωτήρες»; Ξέρουν με ποιους έχουν να κάνουν. Δεν είμαστε της φανφάρας, Είμαστε της πράξης.\nΓια το φράγμα Πείρου – Παραπείρου το οποίο έπρεπε να ήταν έτοιμο και να υδροδοτούνταν από αυτό η Πάτρα, οι υποψήφιοι των άλλων παρατάξεων ζητούν να κάνουμε φορέα διαχείρισης και να πληρώνει ο Πατραϊκός λαός 4,5 εκ. ευρώ το χρόνο για το κόστος λειτουργίας του! Θέλουν να εκλεγούν Δήμαρχοι και να ζητήσουν από τον Πατραϊκό λαό να πληρώσει.\nΌχι! Το νερό θα έρθει δωρεάν στα διυλιστήρια και τα εκατομμύρια θα γίνουν έργα για το λαό γι’ αυτό διεκδικούμε να αναλάβει την λειτουργία του φράγματος δημόσιος φορέας.\nΜας λένε ότι είμαστε κατά της Ευρωπαϊκής Ένωσης όμως παίρνουμε τα κονδύλια για έργα. Μα υπήρχε περίπτωση να αφήσουμε τον ιδρώτα του λαού μας στα ταμεία της Ε.Ε. όπως έκαναν αυτοί; Τα πήραμε όλα και έτσι θα πορευτούμε.\nΑύριο στο Δημοτικό Συμβούλιο παίρνουμε απόφαση για τον Λαδόπουλο. Να γίνει διοικητήριο, βιομηχανικό μουσείο, συνεδριακό κέντρο, χώρος θεάτρου, μουσικό σχολείο κλπ. Να γίνει ένας χώρος που θα αλλάξει την ζωή στις νότιες συνοικίες της πόλης.\nΗ πόλη μας έχει δύο δρόμους να διαλέξει:\nΝα μας «σφάζουν» και εμείς να προσκυνάμε και ο άλλος είναι να Αγωνιζόμαστε.\nΟι Δημοτικές εκλογές δεν είναι για να βγει δήμαρχος ο Πελετίδης, στις εκλογές βγάζουμε δήμαρχο τον Πατραϊκό λαό.\nΔικοί μας είναι όσοι αγωνίζονται, ιδρώνουν για την πόλη. Δεν είναι δικοί μας όσοι εκμεταλλεύονται και κοροϊδεύουν τον λαό και παίρνουν αποφάσεις χωρίς αυτόν.\nΑπευθυνόμαστε στον Πατραϊκό λαό και τους ζητάμε να μας εμπιστευτεί και να στηρίξει το ψηφοδέλτιό μας. Να τους χαλάσει από την πρώτη Κυριακή τα σχέδια για την επιστροφή των συμφερόντων στον Δήμο. Να επανεκλέξει την σημερινή Δημοτική Αρχή για να συνεχίσουμε μαζί το φιλολαϊκό μας έργο».\nΠάτρα: Ο Πελετίδης ζητά συνάντηση με την Εταιρεία Ακινήτων του Δημοσίου για το Ριγανόκαμπο\nΠάτρα: Συγκεντρώσεις και ομιλίες Κώστα Πελετίδη


''ΟΛΟΙ ΜΑΖΙ ΓΙΑ ΤΗΝ ΟΙΚΟΓΕΝΕΙΑ''\nΈνας ιερέας της Ορθόδοξης Εκκλησίας της Ουκρανίας πέρασε από το κέντρο της πόλης της Οδησσού το Σάββατο, ευλογώντας τον δρόμο με το αγιασμό μετά από την παρέλαση υπερηφάνειας L, αναφέρει η Odessa Media.\nΟ επικεφαλής του αποστολικού τμήματος Fr. Oleg Mokryak πέρασε από την Seaside Boulevard και ράντισε με αγιασμό τους ενορίτες που έστεκαν στον δρόμο καθώς και τα μνημεία της περιοχής. Εξήγησε ότι με αυτήν του την ενέργεια καθαρίζει τη λεωφόρο και γενικά την περιοχή μετά την παρέλαση της σεξουαλικής παρεκτροπής που μόλυνε τον δρόμο.\nΟι υποστηρικτές των παραδοσιακών ουκρανικών οικογενειακών αξιών διαδήλωσαν επίσης κατά τη διάρκεια της παρέλασης, κρατώντας πανό που έγραφαν «Όλοι μαζί για την οικογένεια» ουκρανικές σημαίες και εικόνες του Χριστού....\nΑντιδράσεις, Οικογένεια, Ουκρανία, Ιερέας, Αγιασμός


Έχασε στην Κομοτηνή ο Παναθηναϊκός - Αθλητισμός - Νέα Κρήτη\nΤώρα διαβάζετε: Έχασε στην Κομοτηνή ο Παναθηναϊκός\nΑνανέωση 20/12/2015, 21:40\nΈχασε στην Κομοτηνή ο Παναθηναϊκός\nΟ Πανθρακικός εμφανίστηκε πιο ψυχωμένος στο παιχνίδι με τον Παναθηναϊκό και πήρε μια πολύ σημαντική νίκη (1-0) που τον κρατάει "ζωντανό" στη μάχη της παραμονής. Από ένα δοκάρι οι δυο ομάδες, με δέκα παίκτες ολοκλήρωσε το ματς το τριφύλλι.\nΟ Παναθηναϊκός αναπτύχθηκε πανέμορφα στο 8' της αναμέτρησης με την μπάλα να φτάνει στον Νάνο, αυτός επιχείρησε την σέντρα με τον Καλτσά να πετάγεται και να πλασάρει από το κέντρο της περιοχής και ο Αθανασιάδης με σωτήρια επέμβαση απομάκρυνε την μπάλα.\nΗ πρώτη καλή στιγμή για τον Πανθρακικό χάθηκε στο 21' όταν μετά από μια λάθος απομάκρυνση της πράσινης άμυνας η μπάλα έφτασε στον Λαδάκη που δεν το σκέφτηκε και αμέσως έπιασε το σουτ αλλά ο Στιλ μπλόκαρε δίχως πρόβλημα την μπάλα.\nΟ Πανθρακικός βρέθηκε μπροστά στο σκορ πετυχαίνοντας ένα πολύ όμορφο γκολ μετά από οργανωμένη επίθεση. Οι γηπεδούχοι βγήκαν από τα αριστερά με τον Χασομέρη να γίνεται αποδέκτης της μπάλας. Αυτός γύρισε προς τον Ντιγκινί ο οποίος κόντραλαρε μέσα στην περιοχή, γύρισε την μπάλα προς τον επερχόμενο Ροτζέριο ο οποίος κατέβηκε ανενόχλητος και πλάσαρε εύστοχα για το 1-0.\nΌπως ήταν λογικό το γκολ των γηπεδούχων για λίγα λεπτά έβγαλε εκτός ρυθμού τους πράσινους καθώς ήρθε κόντρα στην ροή του αγώνα αφού το τριφύλλι είχε την υπεροχή στο ματς μέχρι εκείνο το σημείο.\nΣτο 41' οι παίκτες του Παναθηναϊκού έκρυψαν την μπάλα με τον Εσιέν να δίνει στον Καλτσά, αυτός με τακουνάκι πάτησε στον Βέμερ που έκανε γλυκιά σέντρα με τον Καρέλη να παίρνει την κεφαλιά αλλά την μπάλα να σταματάει στο αριστερό κάθετο δοκάρι του Αθανασιάδη. Η μπάλα επέστρεψε στα πόδια του Έλληνα επιθετικού που σούταρε με την μια στην εξωτερική πλευρά των δικτύων.\nΟι πράσινοι απείλησαν και πάλι με τη συμπλήρωση 45λεπτών αγώνα όταν κέρδισαν φάουλ σε καλό σημείο έξω από την περιοχή. Ο Σάντσεθ ανάλαβε την απευθείας εκτέλεση του με την μπάλα να φεύγει λίγο έξω από την εστία του Αθανασιάδη.\nΤο δεύτερο 45λεπτο ξεκίνησε όπως έκλεισε και το πρώτο για τον Παναθηναϊκό. Με φάση που προήλθε από φάουλ που κέρδισαν οι πράσινοι στο 48'. Ο Νάνο ήταν αυτός που ανέλαβε την εκτέλεση του αλλά ο Αθανασιάδης μπλόκαρε χωρίς απολύτως κανένα πρόβλημα.\nΈξι λεπτά αργότερα ο Παναθηναϊκός έχασε μεγάλη ευκαιρία για να ισοφαρίσει την αναμέτρηση με τον Καρέλη. Ο Ζέκα έκανε μια γλυκιά σέντρα που πήρε όμως πολλά φάλτσα, η μπάλα έσκασε και στο έδαφος και ο Καρέλης από κοντά πήρε την κεφαλιά που έφυγε έξω.\nΟι γηπεδούχοι που υποχρεώθηκαν σε μια αναγκαστική αλλαγή καθώς ο Σερφά δεν μπορούσε να συνεχίσει και έδωσε την θέση του στον Χρήστου στο 56' απείλησαν στο 58' μετά από λάθος του Ζέκα. Ο Μπαϊκαρά έγινε αποδέκτης της μπάλας από τα αριστερά, μπήκε στην περιοχή και σούταρε με την μπάλα να κοντράρει στον Κουτρουμπή και να πηγαίνει κόρνερ. Οι παίκτες του Πανθρακικού είχαν μια ακόμη καλή στιγμή στο 65' με τον Μεχία να γίνεται κάτοχος της μπάλας και να σουτάρει αλλά τον Στιλ να μπλοκάρει την μπάλα.\nΣε μια περίεργη φάση στο 69' οι "κροκόδειλοι" παραλίγο να βάλουν και δεύτερο γκολ όταν ο Παπαγεωργίου έγινε κάτοχος της μπάλας και επιχείρησε την συρτή σέντρα με τον Σάντσεθ να προσπαθεί να διώξει και να στέλνει την μπάλα στην συμβολή των δοκών του Στιλ.\nΟ Πανθρακικός που έδειξε να εκμεταλλεύεται το γεγονός ότι ο Παναθηναϊκός είχε το νου του πιο πολύ στην επίθεση είχε μια ακόμα καλή στιγμή στο 74'. Σε φάση που ξεκίνησε από οφσάιντ ο Μπαϊκαρά γύρισε στον Ντιγκινί που έκανε την προσπάθεια και το σουτ με τον Στιλ όμως να διώχνει σε κόρνερ.\nΟι πράσινοι απείλησαν και πάλι στο 82' όταν ο Βέμερ από τα δεξιά έκανε τη σέντρα και ο Παπαγεωργίου έδιωξε σωτήρια σε κόρνερ πριν η μπάλα φτάσει στους Κλωναρίδη και Καρέλη που ήταν ακριβώς πίσω από τον αμυντικό των γηπεδούχων.\nΣτο 84' της αναμέτρησης ο Παναθηναϊκός έμεινε με δέκα παίκτες λόγω αποβολής του Γιώργου Κουτρουμπή με δεύτερη κίτρινη κάρτα που έδειξε ο Σιδηρόπουλος για τζαρτζάρισμα πάνω στον Χαβίτο.\nΟ Στραματσόνι σε εκείνο το σημείο, εντελώς καθυστερημένα, προχώρησε στην δεύτερη αλλαγή του με τον Αμπέντ αντί του Καλτσά και τοποθετώντας τον Εσιέν στόπερ ενώ στο 88' έκανε και πάλι καθυστερημένα την τρίτη του αλλαγή με τον Πέτριτς αντί του Κλωναρίδη.\nΗ τελευταία καλή στιγμή του Παναθηναϊκού για να φύγει έστω με τον βαθμό της ισοπαλίας χάθηκε στο 92' όταν ο Καρέλης μπήκε στην περιοχή και με σουτ από πλάγια θέση έστειλε την μπάλα έξω από την εστία του Αθανασιάδη.\nΠΑΝΘΡΑΚΙΚΟΣ (Ελευθερόπουλος): Αθανασιάδης, Παπαγεωργίου, Μελίσσης, Σερφά (56' Χρήστου), Ποτουρίδης, Μεχία, Ροτζέριο (86' Ιγκόρ), Λαδάκης, Χασομέρης (46' Χαβίτο), Μπαϊκαρά, Ντιγκινί.\nΠΑΝΑΘΗΝΑΪΚΟΣ (Στραματσόνι): Στιλ, Νάνο (63' Ατζαγκούν), Σάντσεθ, Κουτρουμπής, Βέμερ, Εσιέν, Ζέκα, Πράνιτς, Καλτσάς (86' Αμπέντ), Καρέλης, Κλωναρίδης (88' Πέτριτς).


Eργοθεραπεία είναι η επιστήμη η οποία πραγματεύεται την προαγωγή της υγείας καθώς και της καλής ποιότητας ζωής, μέσα από κατάλληλα επιλεγμένες και στοχοκατευθυνόμενες δραστηριότητες. Ασχολείται με παιδιά που παρουσιάζουν αδυναμία ή δυσχέρεια σε κάποιο τομέα ανάπτυξης (αισθητικοαντιληπτικό, κινητικό, κοινωνικό, ή γνωστικό) ή μειονεκτούν στις καθημερινές δραστηριότητες (ένδυση, απόδυση, σίτιση, προσωπική υγιεινή, χρήση τουαλέτας).\nΠροσφέρει υποστήριξη, συμβουλευτική και αποκατάσταση σε παιδιά και τις οικογένειες τους, τα οποία παρουσιάζουν δυσκολίες σε διάφορους τομείς της λειτουργικότητάς τους φτάνοντας έτσι στο μέγιστο επίπεδο της αυτονομίας τους σε όλους τους τομείς της ζωή τους.\nΖητήστε βοήθεια από Εργοθεραπευτή αν το παιδί σας:\nΠέφτει ή χτυπάει με μεγάλη ευκολία.\nΔυσκολεύεται να ζωγραφίσει μέσα σε πλαίσιο ,να φτιάξει παζλ, να κόψει με το ψαλίδι στο νηπιαγωγείο.\nΔυσκολεύεται να αυτοεξυπηρετηθεί, όπως να φάει μόνο του, να βάλει τα ρούχα ή τα παπούτσια του, να πάει στην τουαλέτα.\nΈχει ελαττωμένο μυϊκό τόνο (μοιάζει αδύναμο ή πλαδαρό).\nΔεν παίζει με τα παιχνίδια της ηλικίας του ή τα σπάει σχετικά εύκολα.\nΑντιστρέφει γράμματα και αριθμούς, δεν αφήνει διαστήματα μεταξύ των λέξεων που γράφει και ο γραφικός του χαρακτήρας είναι πολύ κακός.


Ο cool Βαρουφάκης, τα Cayenne και οι σαμπάνιες - Newpost.gr\nΣάββατο, 31 Ιανουαρίου 2015, 13:29\nΟ cool Βαρουφάκης, τα Cayenne και οι σαμπάνιες του εφοπλιστή\nΔημοσίευση 31 Ιανουαρίου 2015, 13:29\nΑνανεώθηκε 31 Ιανουαρίου 2015, 17:25 Newsroom\nΠέταξε «οικονομικά» ο Γιάνης... (φωτό)\nΟ νέος Υπουργός Οικονομικών είναι προφανές ότι δεν είναι προλετάριος. Μπορεί να χαμογελάει, να είναι cool, να είναι με τον λαό, αλλά… λαός σε καμία περίπτωση δεν είναι!!!\nΕίναι ένας άνθρωπος της καλής κοινωνίας που φαίνεται ότι κάνει τη δουλειά αυτή (του οικονομολόγου) περισσότερο από χόμπι, δεν ξέρουμε αν και από φιλοδοξία. Με την οικονομική και κοινωνική του κατάσταση κανένα πρόβλημα, δικαίωμά του. Αντιθέτως, θα μπορούσε να πει κανείς ότι ένας «χορτασμένος» υπουργός μπορεί να αφιερωθεί ανεμπόδιστα στο έργο του. Ο Γιάνης Βαρουφάκης όμως υποσχέθηκε στους Ευρωπαίους και διαμήνυσε στο εσωτερικό, ότι ο βίος του ελληνικού λαού θα είναι «λιτός». Ξεκαθάρισε ο κ. Βαρουφάκης ότι ΤΕΛΟΣ τα Porche Cayenne και ο πολυτελής βίος.\nΑυτό που προκαλεί αλγεινή εντύπωση, όμως, δεν είναι οι αυστηρές προειδοποιήσεις του Υπουργού Οικονομικών προς τους Έλληνες πολίτες. Είναι ότι ο κ. Βαρουφάκης, λίγες ώρες μετά τις φλογερές και φιλολαϊκές εξαγγελίες, απολάμβανε ένα πλουσιοπάροχο και ακριβό δείπνο σε πολυτελές εστιατόριο του Κολωνακίου, συντροφιά με εφοπλιστές. Σύμφωνα, μάλιστα, με ρεπορτάζ του «Βηματοδότη», ο νέος «τσάρος» δέχτηκε τα πλούσια κεράσματα του εφοπλιστή, κ. Λαιμού.\nΌπως αναφέρει το ρεπορτάζ, στο τραπέζι του κυρίου Βαρουφάκη και της εντυπωσιακής συζύγου του Δανάης στη ΡΑΤΚΑ, έφθασε μια ακριβή γαλλική σαμπάνια MOET εκ μέρους του κ. Λαιμού. Ο υπουργός δεν θα μπορούσε να μην σηκωθεί από το τραπέζι του για να τον ευχαριστήσει και να ασπαστεί, βεβαίως, την κυρία Ηρώ Κόβα που συνέτρωγε με τον εφοπλιστή. Σε παρακείμενο τραπέζι καθόταν και η πρώην υπουργός Πολιτισμού, Όλγα Κεφαλογιάννη μαζί με τον σύζυγό της και φίλους, την οποία όμως δεν θέλησε να χαιρετήσει ο υπουργός του ΣΥΡΙΖΑ.\nΠληροφορίες που έγιναν γνωστές κάνουν λόγο για δυσαρέσκεια του Μαξίμου, αφού στη πρώτη συνεδρίαση του Υπουργικού Συμβουλίου ο κ. Τσίπρας απαίτησε από όλους χαμηλούς τόνους και σεμνότητα!


Οι τρεις λόγοι που το πρωτάθλημα της Β΄ Εθνικής ξεκίνησε τον Νοέμβριο – MediΑ Oasis\nΟι τρεις λόγοι που το πρωτάθλημα της Β΄ Εθνικής ξεκίνησε τον Νοέμβριο\n7 Νοεμβρίου 2016 10 Ιανουαρίου 2018 mediaoasis 0 Comment\nΠως και γιατί ο Κοντονής παίζει μπάλα με τους «επενδυτές» της Β΄ Εθνικής\nΤου Νίκου Μάλλιαρη (παλαίμαχου ποδοσφαιριστή, ιδρυτικού μέλους του ΠΣΑΠ)\nΜε καθυστέρηση εβδομήντα ημερών ξεκίνησε το πρωτάθλημα της Β΄ Εθνικής κατηγορίας.\nΠορκουά – που λένε και οι Γάλλοι; Ποιοι λόγοι ανέβαλαν επί μακρόν τη σέντρα σε ένα πρωτάθλημα, στο οποίο εκπροσωπούνται δεκαέξι ελληνικές μεγαλουπόλεις; Η απάντηση είναι για πρωτοετείς στο σχολείο που λέγεται ελληνικό επαγγελματικό ποδόσφαιρο.\nΠρώτον, γιατί δεν υπήρχε φράγκο στο ταμείο και χωρίς προγραμματισμένα έσοδα, μόνο οι ανύποπτοι ή οι επαγγελματίες αεριτζήδες θα τολμούσαν να βάλλουν το κεφάλι τους στη λαιμητόμο της εφορίας.\nΔεύτερον, επειδή στις 26 Οκτωβρίου επρόκειτο να διεξαχθούν οι εκλογές της ΕΠΟ και μέχρι να αναλάβουν οι «αδιάφθοροι» της FIFA να καθαρίσουν την κόπρο του Αυγεία, βγήκαν χατζάρια στη μάχη της «Θεμιστοκλέους» για τις 3 ψήφους που θα έριχνε η Football League στην κάλπη.\nΤρίτον, διότι η διορισμένη και «ελεγχόμενη» από τον υφυπουργό Αθλητισμού κ. Σταύρο Κοντονή Επιτροπή Επαγγελματικού Αθλητισμού (ΕΕΑ), μέχρι τις 27 Οκτωβρίου (την επομένη των προγραμματισμένων εκλογών της ΕΠΟ) δεν είχε εκδώσει πιστοποιητικό συμμετοχής στο πρωτάθλημα σε δεκατρείς από τις δεκαοχτώ ομάδες που το συγκροτούν.\nΣτο ταμείο της Football League δεν υπάρχει ούτε σάλιο. Οι υπάλληλοι είναι δύο μήνες απλήρωτοι. Τηλεοπτικό συμβόλαιο δεν έχει υπογραφεί. Ο ΟΤΕTV που πέρυσι έδωσε 2,8 εκ. ευρώ πήρε τις κάμερές του και έφυγε, η NOVA επισήμως δεν έχει εκδηλώσει ενδιαφέρον και τα ελεύθερα ιδιωτικά κανάλια σφυρίζουν αδιάφορα. Το δεύτερο στην τάξη ελληνικό ποδοσφαιρικό πρωτάθλημα, δυσκολεύεται ακόμη και να βρει χορηγία μερικών δεκάδων χιλιάδων ευρώ. Ο ΟΠΑΠ που πέρυσι πρόσφερε 2,3 εκατ. ευρώ, επί του παρόντος κωφεύει.\nΚαι για να πούμε του στραβού το δίκιο, ποιος θα ήθελε να επενδύσει χρήματα συνδέοντας το όνομά του με ένα «διαφθαρμένο» πρωτάθλημα, όπως πολλάκις το έχει χαρακτηρίσει τους τελευταίους 15 μήνες η αθλητική ηγεσία της χώρας.\nΠαρότι ο Νοέμβριος βρήκε τη Football League άφραγκη, η νέα ηγεσία της – όπως αυτή διαμορφώθηκε μετά την «εκπαραθύρωση» του μέχρι πρότινος προέδρου της, πιστεύει ότι θα βρεθούν χρήματα για να μην διακοπεί το πρωτάθλημα. Που στηρίζει τις ελπίδες της; Στο δίδυμο Κοντονή – Μελισσανίδη το οποίο μπορεί να δώσει λύσεις.\nΟ Κοντονής «διατάζοντας» την ΕΡΤ να υπογράψει τηλεοπτικό συμβόλαιο και ο Μελισσανίδης παρεμβαίνοντας στον ΟΠΑΠ για την υπογραφή χορηγικής συμφωνίας. Κι επειδή οι παράγοντες της Β΄ Εθνικής δεν είναι αχάριστοι, εξυπακούεται ότι η Football League θα δεσμευτεί ότι, όταν και όποτε ο Κύπριος Κωστάκης Κουτσοκούμνης και ο μέχρι πριν λίγες μέρες διευθύνων σύμβουλος της ΠΑΕ ΑΕΚ και νυν γενικός γραμματέας της ΕΠΟ Αλέξης Δέδες, οδηγήσουν την ποδοσφαιρική ομοσπονδία σε εκλογές, θα ψηφίσουν με χέρια και με πόδια την παράταξη που θα υποστηρίξουν οι κκ. Κοντονής και Μελισσανίδης.\nΟ αθλητικός νόμος ορίζει ότι η Επιτροπή Επαγγελματικού Αθλητισμού εκδίδει πιστοποιητικά συμμετοχής των ομάδων στο πρωτάθλημα «πριν την έναρξη της αγωνιστικής περιόδου». Επισήμως η αγωνιστική περίοδος ξεκινάει την 1η Ιουλίου εκάστου έτους, όταν αρχίζουν οι μεταγραφές και οι ΠΑΕ χτίζουν δια συμβολαίων την ομάδα του αύριο.\nΗ επιτροπή του κ. Κοντονή από την 1η Ιουλίου έως την 20η Οκτωβρίου που συνεδρίασε για τελευταία φορά πριν τις εκλογές που επρόκειτο να διεξαχθούν στην ΕΠΟ, εξέδωσε πιστοποιητικό σε 5 ΠΑΕ. Εν ολίγοις χρειάστηκε 112 μέρες για να ανάψει πράσινο φως σε 5 ομάδες.\nΣτη συνεδρίαση της 27ης Οκτωβρίου, δηλαδή, μία μέρα μετά τις προγραμματισμένες εκλογές της ΕΠΟ που ματαιώθηκαν την τελευταία στιγμή, αδειοδότησε τις υπόλοιπες 13 ομάδες. Αδυνατώ να πιστέψω ότι έπαιξε «μπάλα» και ο Κοντονής στις εσωκομματικές διεργασίες της Football League για την ανάδειξη των τριών εκλεκτόρων της στις εκλογές της ΕΠΟ.\nΔεν το χωράει το κεφάλι μου, ότι η αριστερά σέρνεται πίσω από βρώμικες θνησιγενείς καταστάσεις, αδυνατώντας ή αδιαφορώντας να θέσει προς συζήτηση στην ελληνική κοινωνία ένα δικό της πρόγραμμα για το ποδόσφαιρο, καθαρό, ανιδιοτελές, αναπτυξιακό, μη παρασιτικό και υπεράνω όλων εκείνων των προσώπων, ανεξαρτήτως χρώματος, που εμφανίζονται ως δήθεν σωτήρες και εξυγιαντές του αθλήματος.\nΠαρά ταύτα, οφείλω να βγάλω το καπέλο στον υφυπουργό Αθλητισμού του κ. Τσίπρα.\nΜέσα στη βρωμιά και τη δυσοσμία του χώρου, κατάφερε να ξεχωρίσει τους «καθαρούς», να τους υποστηρίξει και να τους κάνει συνομιλητές και φίλους του. Και όλα αυτά ενώ έχει κάνει πέρα κάθε αθλητική φωνή που έχει προέλευση τον ΣΥΡΙΖΑ. Και τι δεν θα έδινα για να μάθαινα τί είπε ο κ. Κοντονής με τον τελευταίο πρόεδρο της Football League κ. Σφακιανάκη κατά την πρόσφατη συνάντησή τους αλλά και με τον τωρινό Α΄ αντιπρόεδρο κ. Λεουτσάκο του Αχαρναϊκού, τον οποίο υποδέχτηκε με ανοιχτές αγκάλες λίγα εικοσιτετράωρα μετά την εκλογή του.\nΚαλά ξεμπερδέματα στον υπουργό Αθλητισμού του ΣΥΡΙΖΑ και επειδή με τους νέους πίνακες διαιτητών που θα καταρτίσουν οι κκ. Κουτσοκούμνης, Δέδες, Φιλιππουσης δεν θα σταματήσουν τα διαιτητικά λάθη ή και οι διαιτητικές «σφαγές», θέλω να ελπίζω (για το καλό της αριστεράς ώστε αυτή να μηντραυματιστεί ανεπανόρθωτα), η ποδοσφαιρική κοινωνία να μην τον συνδέσει με καμία παράγκα και του χρεώσει όλα τα κακώς κείμενα του ποδοσφαίρου. Χθεσινά, σημερινά και αυριανά.\nΌσο για το πρωτάθλημα της Football League, με τη σημερινή οικονομική του κατάντια, πάω Στοίχημα ότι δύσκολα θα ολοκληρωθεί αρτιμελές. Εκτός αν βρει έσοδα από αδήλωτες πηγές.\n← Μια συγκλονιστική συνέντευξη του Ασάνζ\nΟ Τιτανικός των δημοσκοπήσεων: Όταν οι αναλυτές σκίζουν τα πτυχία τους →


Κοροναϊός : Θετικός στον ιό ο σύμβουλος εθνικής ασφαλείας του Τραμπ – sofokleous10.gr\nΘετικός στο νέο κοροναϊό βρέθηκε ο σύμβουλος εθνικής ασφάλειας του αμερικανού προέδρου, Ρόμπερτ Ο’ Μπράιαν.\nΟ Ο’ Μπράιν έχει απομονωθεί στο σπίτι του και εργάζεται εξ αποστάσεως, αφού μολύνθηκε από τον ιό σε οικογενειακή εκδήλωση, αναφέρει σε ανάρτησή της στο Twitter η ρεπόρτερ του -, Τζένιφερ Τζέικομπς, με τον Λευκό Οίκο να επιβεβαιώνει την είδηση.\n«Ο Σύμβουλος Εθνικής Ασφάλειας Ρόμπερτ Ο’ Μπράιαν βρέθηκε θετικός στον COVID-19. Έχει ήπια συμπτώματα, έχει απομονωθεί και εργάζεται από ασφαλή τοποθεσία» ανακοίνωσε ο Λευκός Οίκος.\n«Δεν υπάρχει κίνδυνος έκθεσης στον πρόεδρο ή τον αντιπρόεδρο. Το έργο του Εθνικού Συμβουλίου Ασφαλείας συνεχίζεται χωρίς διακοπή» προσθέτει.\nΩστόσο, σύμφωνα με το CNN, ο Ο’ Μπράιαν βρισκόταν στον Λευκό Οίκο την περασμένη Πέμπτη, εγείροντας ερωτήματα σχετικά με πιθανή έκθεση σε άλλους αξιωματούχους.


Μυτιλήνη: Κάτοικοι παρεμπόδισαν πλοίο ακτιβιστικής οργάνωσης να ελλιμενιστεί | LiFO\nΣύμφωνα με την ιστοσελίδα «stonisi.gr», η ομάδα κατοίκων είναι από τα γειτονικά χωριά Πέτρα και Mόλυβος,\nΑριάνα Γράνδε 14.10.2019 | 23:20\nΚαι πολύ καλά έκαναν. Πέρα από τις κατηγορίες (καραμέλα) περί ρατσισμού, έχει αναρωτηθεί ποτέ κανένα μέλος αυτών των "ακτιβιστικών" οργανώσεων, που το παίζουν σωτήρες εκ του ασφαλούς, την οικονομική ζημιά των κατοίκων της Λέσβου λόγω της μείωσης του τουρισμού εξαιτίας της προσφυγικής κρίσης;\noptillusion 15.10.2019 | 00:44\nΣτα εύκολα, όλοι μπορούν να είναι (τύποις) "καλοί" κι "ευγενικοί". Στα δύσκολα κρίνεται το ποιόν του κάθε ανθρώπου. Υπήρξαμε όμως και μεις πρόσφυγες, πόσο εύκολα ξεχνάμε. Όσο για το "εκ του ασφαλούς σωτήρες", ποιός είναι ο επισφαλής/ήρωας σωτήρας δλδ? Επίσης, δεν κατάλαβα τι κατάφεραν που δεν άφησαν να δέσει το καράβι. Θα φύγουν οι "φιλοξενούμενοι" πιο γρήγορα?\nΑριάνα Γράνδε 15.10.2019 | 11:48\nΚατ'αρχάς οι μισοί δεν είναι πρόσφυγες, είναι μετανάστες που βρίσκουν την ευκαιρία λόγω του πολέμου στη Συρία να μεταναστεύσουν χρησιμοποιώντας τους πραγματικούς πρόσφυγες για το δικό τους συμφέρον. Γι' αυτό άλλωστε δεν έχει κανείς μαζί του χαρτιά ώστε να μην αποδεικνύεται η καταγωγή του.\nΟι άνθρωποι των ΜΚΟ είναι οι εκ του ασφαλούς ήρωες, άνθρωποι που απλά το παίζουν ανθρωπιστές αλλά δεν είδα ποτέ κανέναν από αυτούς να δίνει χρήματα ή να προσφέρει στέγη σε κανέναν μετανάστη. Στηρίζουν τον ανθρωπισμό τους στις πιέσεις στο εκάστοτε κράτος (κυρίως Ιταλία και Ελλάδα) να δεχθούν κάθε μετανάστη ή πρόσφυγα αδιαφορώντας κατά πόσο είναι εφικτό να στηριχτεί οικονομικά, κοινωνικά ή όπως αλλιώς θες κάτι τέτοιο.\nΌχι, δε θα φύγουν οι "φιλοξενούμενοι" πιο γρήγορα, δε θα μπορούν να φέρουν κι άλλους όμως, ή δε θα στήσουν τα περίπτερά τους όπου θα παροτρύνουν κάθε μετανάστη να πετάξει τα χαρτιά του και να δηλώνει Σύρος πρόσφυγας. Αν ήσουν από κάποιο από αυτά τα νησιά θα ήξερες τι συμβαίνει εκεί.\nSMURFakos 15.10.2019 | 14:07\nΠου ξερεις οτι ειναι πρσοφυγες. Στατιστικα το πιο πιθανο ειναι να προκειται πρανομοι μεταναστες.\nΟμως σωστα και υπηρξαμε προσφυγες. Και για να ξεφυγουμε απ'αυτους που μας κυνηγουσαν (Κεμαλ, Σταλιν, Νασερ κτλ) ηρθαμε στην Ελλαδα - την ας πουμε πολιτισμικη πατριδα μας. Διοτι τελικα τι σχεση εχουν οι Συριοι και οι Αφγανοι με την Σουηδια και την Ολλανδια?\noptillusion 17.10.2019 | 01:18\nΟι πρόσφυγες όμως πρέπει να διαχωριστούν και να τύχουν διαφορετικής αντιμετώπισης, σωστά? Επίσης, δε νομίζω ότι ξέρει κανείς στοιχεία που ν'αφορούν το πόσοι έχουν έγγραφα και πόσοι όχι, εκτός κι αν ανήκει σε ειδικό σώμα ασφαλείας. Το σίγουρο είναι ότι και να έχουν έγγραφα, δε τους παρέχεται αυτόματα άσυλο. Δε λέω ότι δεν υπάρχει πρόβλημα ή ότι δεν επηρεάζονται οι ντόπιοι, αλλά πιστεύω ότι στα δύσκολα πρέπει να δείχνουμε καλό "πρόσωπο" και το δείχνουν πολλοι, κακά τα ψέμματα. Όπως και να'χει, πρέπει να δοθεί λύση και σύντομα, για όλους τους εμπλεκόμενους.\nΠιο πιθανό να είναι πρόσφυγες οι περισσσότεροι, παρά μετανάστες, καθώς γίνεται πόλεμος εδώ και καιρό στη Συρία. Όσον αφορά την πολιτισμική μας πατρίδα, διάβασε πως ήρθαν, τι άφησαν πίσω και τι αντιμετώπιση είχαν οι Έλληνες πρόσφυγες (στην ίδια τους την "πατρίδα") και πες μου αν λέγεται επαναπατρισμός αυτό (μεγάλο κεφάλαιο, για άλλη συζήτηση). Πάντως, Συρία νούμερο 2 δεν υπάρχει, οπότε "ας πρόσεχαν" αυτοί οι άνθρωποι(?)


το 16ο Ετήσιο Συνέδριο της Συνομοσπονδίας Επιχειρηματιών Ενοικιαζομένων Δωματίων Διαμερισμάτων Ελλάδος (ΣΕΕΔΔΕ) ο Στ. Γκίκας – Στέφανος Σωτ. Γκίκας\nΣτο 16ο Ετήσιο Συνέδριο της Συνομοσπονδίας Επιχειρηματιών Ενοικιαζομένων Δωματίων Διαμερισμάτων Ελλάδος (ΣΕΕΔΔΕ), που έγινε την Κυριακή 14 Απριλίου 2013 στην Αθήνα στο ξενοδοχείο Divani Caravel, παρέστη ο Τομεάρχης Εθνικής Άμυνας της ΝΔ, Στέφανος Γκίκας. Στον χαιρετισμό του, ο κ. Γκίκας αναφέρθηκε στις πρωτοβουλίες της κυβέρνησης για την στήριξη του Κλάδου, στις δυνατότητες που προσφέρει το νέο χρηματοδοτικό πλαίσιο στήριξης 2014 – 20, κ.α.\nΤο πλήρες κείμενο παρατίθεται παρακάτω:\n«Αγαπητοί φίλοι επιτρέψτε μου να κάνω τρείς επισημάνσεις. Πρώτον, είναι γεγονός αναμφισβήτητο, ότι το τελευταίο δεκάμηνο, η αξιοπιστία της χώρας στο εξωτερικό ανακτήθηκε, η εικόνα της Ελλάδος βελτιώθηκε, ενώ και η εμπιστοσύνη της διεθνούς κοινής γνώμης σταδιακά ανακτάται. Να είστε βέβαιοι, ότι αν δεν είχαν επιτευχθεί αυτά και αν δεν υπήρχε πολιτική σταθερότητα, ούτε τα 20 δις ευρώ θα είχαν επιστρέψει στις Ελληνικές Τράπεζες το τελευταίο τετράμηνο, ούτε ανακεφαλαίωση τραπεζών θα είχαμε και βεβαίως δεν θα περιμέναμε τους 17.000.000 τουρίστες, που όπως ακούσαμε από τον ΓΓ του Υπουργείου Τουρισμού, τον κ. Λιάσκο, αλλά και από τον Πρόεδρο του ΣΕΤΕ κ. Ανδρεάδη, είναι ένας αριθμός αφίξεων ρεκόρ που περιμένουμε για φέτος.\nΔεύτερον, είναι πράγματι αλήθεια ότι ο Κλάδος σας όλα αυτά τα χρόνια, αντί να είναι ένας ακμάζων Κλάδος στην τουριστική μας βιομηχανία, αντιμετώπισε πολλά προβλήματα, προβλήματα ακόμη και επιβίωσης. Όμως το τελευταίο διάστημα με στοχευμένες νομοθετικές παρεμβάσεις – όπως αυτή για τις εισφορές, του παριστάμενου φίλου Υπουργού κ. Γιάννη Βρούτση – η κυβέρνηση ικανοποίησε πολλά αιτήματα της Συνομοσπονδίας σας και μάλιστα με τις παρεμβάσεις που αναμένονται στο νέο νόμο για τον τουρισμό, είναι πλέον ή βέβαιον, ότι ο Κλάδος σας θα αποτελέσει ένα ταχέως αναπτυσσόμενο κλάδο, που θα συνεισφέρει στην βελτίωση και ανάπτυξη του τουρισμού, αλλά και στην ανάκαμψη της Ελληνικής οικονομίας.\nΤρίτον, ακούσαμε διάφορα για το ΕΣΠΑ, εγώ θα επισημάνω την δυνατότητα που προσφέρει το επόμενο χρηματοδοτικό πλαίσιο στήριξης, 2014 -20, ύψους 17 δις ευρώ, το οποίο όπως ανακοίνωσαν οι Βρυξέλλες θα διοχετευθεί για δράσεις όπως, την καταπολέμηση της ανεργίας, την ενίσχυση των μικρομεσαίων επιχειρήσεων και την διάχυση των νέων τεχνολογιών. Άρα, σας δίνετε μια σημαντική δυνατότητα, ως μικρομεσαίες επιχειρήσεις, να διεκδικήσετε το μείζον από τα ευρωπαϊκά κονδύλια, για να βελτιώσετε τις υποδομές σας και το τουριστικό σας προϊόν.\nΘα ήθελα τέλος να δώσω και μια απάντηση στον Βουλευτή του ΣΥΡΙΖΑ που είπε ότι η πολιτική που ακολουθεί η τρικομματική κυβέρνηση, «δεν βγαίνει» και δεν θα έχει αποτέλεσμα. Βεβαίως και οι Έλληνες πολίτες υπόκεινται σε μεγάλες θυσίες, αλλά αυτό σύντομα θα αλλάξει. Θα του θυμίσω λοιπόν αυτό που έλεγαν οι αρχαίοι Έλληνες: «προς γαρ το τελευταίον εκβάν έκαστον των πριν υπαρξάντων κρίνεται». Ας περιμένουμε λοιπόν να δούμε τα αποτελέσματα της εργώδους προσπάθειας της τρικομματικής κυβέρνησης και μετά να κρίνουμε…\nΜε αυτά τα λόγια επιθυμώ να ευχαριστήσω τον Πρόεδρο και τα μέλη του ΔΣ της ΣΕΕΔΔΕ για την Πρόσκληση, να ευχηθώ καλή επιτυχία στο Συνέδριό σας και εύχομαι από καρδιάς να έχετε μια πολύ καλή και αποδοτική τουριστική σεζόν.\n← Συνάντηση Στ. Γκίκα με Γενικό Αστυνομικό Διευθυντή Περιφέρειας Ιονίων Νήσων\nΠασχαλινές Ευχές από τον Στέφανο Γκίκα →


Μην αφήσετε την εντυπωσιακή εικόνα της κλεψύδρας να σας ξεγελάσει να σκεφτείτε ότι η Σοφία Βεργάρα απομακρύνεται από τα πλούσια επιδόρπια που καλύπτονται με σοκολάτα.\nΌπως μάθαμε χθες το βράδυ στο Λος Άντζελες σε ένα συμβαλλόμενο μέρος Secret Speakeasy για τον εορτασμό της Skinny Cow αντιμετωπίζει, η πολυτάλαντη λατινική βόμβα αγαπά να επιδοθεί. “Νομίζω ότι δεν πρέπει να σταματήσετε ποτέ να κάνετε τα πράγματα που πραγματικά σας κάνουν ευτυχισμένους ή που σας αρέσει να κάνετε”, λέει ο Βέργαρα Με στυλ. Για εκείνη, περιλαμβάνει ένα διάλειμμα από το μαρμελάδα (με το σέξι κορίτσι Joe Manganiello, υποθέτουμε) να αφιερώσουμε χρόνο για μια καλοδιατηρημένη πλατεία σοκολάτας γεμάτη καραμέλα ή ένα σάντουιτς παγωτού που πρέπει να το έχει. “Πάντα αγάπησα γλυκά όλη μου τη ζωή, από τότε που ήμουν νέος”, προσθέτει.\nΣΧΕΤΙΖΕΤΑΙ: Στο εσωτερικό της Σοφίας Βεργάρου και του κόμματος αφοσίωσης του Joe Manganiello\nΗ Βέργαρα έσπευσε γρήγορα να τραβήξει την προσοχή των επισκεπτών καθώς στράφηκε στο μπαρ σε ζωντανές μεταλλικές αντλίες και ένα ροζ αγκάλιασμα σώματος Michael Kors φόρεμα και Monica Vinander κοσμήματα. Η ηθοποιός σνακάρει τα νόστιμα προϊόντα της μάρκας, αλλά φροντίζει επίσης να μοιραστεί τις σωστές συμβουλές για να παραμείνει σε φόρμα. “Νομίζω ότι τα πράγματα όπως η εξάσκηση, η δίαιτα – τίποτα δεν πρέπει να γίνει πραγματικά εκτενώς”, λέει. “Φυσικά, προσπαθώ να βρω. Προσπαθώ να φάω υγιεινά. Αν πρόκειται να φάω ένα ολόκληρο παγωτό ή εάν πρόκειται να φάω μια ολόκληρη σοκολάτα, προσπαθώ να μην παραγγείλω πίτσα ή ζυμαρικά εκείνη τη νύχτα για να εξισορροπώ “.\nΈτσι, τι την κάνει να είναι οπαδός της μάρκας low-cal; “Μου επιτρέπει να είμαι ακόμα κακός και να απολαμβάνω ακόμα αυτό που μου αρέσει … Ξέρω ότι αν τρώω ένα, είναι αρκετά καλό. Δεν χρειάζεται να φάω επτά. “\nΦΩΤΟΓΡΑΦΙΕΣ: Η αλλαγή της εμφάνισης της Σοφίας Βεργάρα\nΣαν να μην ήταν ήδη απολύτως προφανές, η Σοφία Βεργάρα είναι ερωτευμένη και το\nΠρέπει να υπάρχει κάτι στο νερό στην Barrangquilla της Κολομβίας. Η πόλη της Λατινικής\nΑφήστε το στη Σοφία Βεργάρα να ψάχνει εκπληκτική ακόμα και όταν έχει το στόμα\nΗ φωνή της, τα μακρά κυματιστά μαλλιά, το σώμα – όταν σκέφτεσαι την κολομβιανή\nΑν υπάρχει κάποιος που θα εμπιστευόμαστε για να μας σώσει από έναν σούπερ κακοποιό,\nΕνώ οι περισσότεροι brunettes ανανεώνουν την εμφάνιση των μαλλιών τους για το καλοκαίρι, πηγαίνοντας


EL - Υπέρ της ευρωπαϊκής ένταξης της Τουρκίας ο αντίπαλος του Ερντογάν Μουχαρέμ Ιντζέ\nΥπέρ της ευρωπαϊκής ένταξης της Τουρκίας ο αντίπαλος του Ερντογάν Μουχαρέμ Ιντζέ\nΣε ερώτηση σχετικά με τη Συρία, τον εμφύλιο και τις σχέσεις με τον πρόεδρο Ασάντ ο υποψήφιος του CHP επικαλείται τον Κεμάλ Ατατούρκ, ο οποίος έλεγε «Ειρήνη στο εσωτερικό, ειρήνη στον κόσμο» και τονίζει: «Που σημαίνει ότι θέλουμε ειρήνη με τη Συρία, τη Γερμανία και τις ΗΠΑ. Δεν βλέπω κανένα λόγο να μην συναντηθώ με τον πρόεδρο Άσαντ (σ.σ. όπως ο Τ. Ερντογάν). Στη Τουρκία ζουν σήμερα 4 εκατ. Σύροι πρόσφυγες και η Τουρκία δεν έχει πρέσβη στη Δαμασκό. Δεν μπορεί να είναι σωστό αυτό. Πώς θα φροντίσουμε τους πρόσφυγες όταν δεν έχουμε συνομιλητή; Δεν υπάρχει κανείς με τον οποίο να μην επιθυμώ συνάντηση».\nPrevΠροηγούμενο ΆρθροΤα πιο εξελιγμένα ρομπότ που…κυκλοφορούν (Βίντεο)\nΕπόμενο ΆρθροΔύο μέρες προθεσμία για τους μη μισθωτούς προκειμένου να ρυθμίσουν τις οφειλές τουςNext


Home » Lifestyle » This is Theta: Custom made στρώματα για τους τετράποδους φίλους σας\nΑυτά τα υπέροχα πλάσματα ήταν πάντα κομμάτι της ζωής των ανθρώπων που έχτισαν την This is Theta.\nΖώντας μαζί τους ανακαλύψανε τις ιδιαίτερες ανάγκες του καθενός. Ανάλογα με την προσωπικότητα, αλλά και με την ηλικία τους, οι άνθρωπου της This is Theta παρατηρήσαν ότι χρειάζονται διαφορετική φροντίδα.\nΕπιπλέον, η οικογενειακή ενασχόληση με προϊόντα ύπνου τους έδωσε την τεχνογνωσία και την δυνατότητα να δημιουργήσουν μια σειρά με custom made προϊόντα για τις ανάγκες των αγαπημένων τετράποδων φίλων σας.\nΧαρίστε στον αγαπημένο σας φίλο μια όμορφη και άνετη θέση στο σαλόνι σας.\nΤα Theta είναι σχεδιασμένα για να ταιριάξουν αρμονικά με όποιο στιλ έχετε επιλέξει για τον χώρο που χαλαρώνετε και να αντέχουν στον χρόνο. Κομψά και minimal, τα υφάσματα που τα ντύνουν είναι υψηλής ποιότητας και αισθητικής.\nΤα στρώματα Τheta είναι εντυπωσιακά αφού συνδυάζουν απλό σχεδιασμό και μοναδική στιβαρότητα. Είναι χειροποίητα και γεμισμένα με ένα πρωτοποριακό μείγμα από νιφάδες latex και σιλικονούχες πολυεστερικές ίνες ή με Air Memory foam.\nΤα συγκεκριμένα υλικά βοηθούν ώστε να διατηρεί ένα στρώμα το σχήμα του ακόμη και μετά από πολύχρονη χρήση. Όπως σε όλα τα Theta, το κάλυμμα αφαιρείται εύκολα και πλένεται στο πλυντήριο για απόλυτη καθαριότητα και υγιεινή.\nΕπισκεφθείτε την This is Theta στο εργαστήριο της στην Καυκάσου108 στην Νέα Κυψέλη. Επίσης, μπορείτε να καλέσετε τους ανθρώπους της στο 2108823093.\nΣας περιμένουν για να βρείτε μαζί τους το ύφασμα και το μέγεθος που ταιριάζει στον δικό σας τετράποδο φίλο!\nfacebook: This is Theta, Instagram: @thisisthetastore


ευανάγνωστο: SOS.....Νεκρός 53χρονος διαδηλωτής!!!\nSOS.....Νεκρός 53χρονος διαδηλωτής!!!\nΝεκρός 53χρονος διαδηλωτής. Ο άτυχος 53χρονος είχε διακομιστεί από νωρίς στον Ευαγγελισμό. Την ίδια ώρα δεκάδες είναι οι τραυματίες οι οποίοι διακομίστηκαν στον Ευαγγελισμό και άλλα νοσοκομεία της Αθήνας.Το ρεπορτάζ συνεχίζεται με τα δρώμενα λεπτό προς λεπτό.15:08 Μάχη μεταξύ κουκουλοφόρων και διαδηλωτών του ΠΑΜΕ την πλατεία Συντάγματος. Οι διαδηλωτές του ΠΑΜΕ εχουν δημιουργήσει ανθρώπινη αλυσίδα ώστε να μην μπορέσουν οι κουκουλοφόροι να διαλύσουν την μέχρι τώρα μεγαλειώδη ειρηνική διαδήλωση.\n15:10 Πριν λίγα λεπτά μέλη του ΠΑΜΕ απομάκρυναν τους κουκουλοφόρους προς την οδο Σταδίου. Αξίζει να σημειωθεί ότι η παρουσία της αστυνομίας παραμένει διακριτική.\n15:13Σύμφωνα με πληροφορίες υπάρχει ένας σόβαρα τραυματισμένος ο οποίος έπεσε από ύψος. Οι πρώτες πληροφορίες λένε οτι ο τραυματίας φέρει βαριές κρανιοεγκεφαλικές κακώσεις.\nΑκόμα μια απομάκρυνση των κουκουλοφόρων απο μέλη των ΠΑΜΕ.\nΗ αστυνομία δεν έχει επέμβει ακόμα ενω οι μάχες μεταξύ κουκουλοφόρων και μελη του ΠΑΜΕ συνεχίζονται.\nΟι διαδηλωτες εχουν μετατοπιστεί προς την οδό Όθωνος και την Βασ.Αμαλίας.\nΟι κουκουλοφόροι πετούν πέτρες προς τους διαδηλωτές. Ενώ οι πληροφορίες λένε για τους πρώτους τραυματίες\nΕμφανίστηκαν οι διμοιρίες των ΜΑΤ στους δρόμους γύρω απο την πλατεία Συντάγματος αλλά και στις σκάλες του metro πάνω στη πλατεία.\nΤο ΠΑΜΕ απομακρύνθηκε από το σημείο των συγκρούσεων.\nΣτον Ερυθρό Σταυρό με κρανιοεγκεφαλικές κακώσεις μεταφέρθηκε ο διαδηλωτής του ΠΑΜΕ που έπεσε από το τείχος μέσα στην πλατεία.\nΟι διμοιρίες των ΜΑΤ εχουν κυκλώσει την πλατεία Συντάγματος ενώ τα μέλη του ΠΑΜΕ επέστρεψαν μπροστά από το μνημείο του Αγνωστου Στρατιώτη και περιφρουρούν την πορεία.\nΗ ατμόσφαιρα στην πλατεία Συντάγματος και στους γύρω δρόμους ειναι αποπνικτική απο τα χημικά της αστυνομίας.\nΕπιστρέφουν οι διαδηλωτές στην πλατεία Συντάγματος που είχαν εγκλωβιστεί στην Ερμού και στη Φιλελλήνων μετά τα επεισόδια που πραγματοποιήθηκαν μεταξύ κουκουλοφόρων και μελών του ΠΑΜΕ\nΣύμφωνα με τις πρώτες πληροφορίες ο τραυματίας που μεταφέρθηκε νωρίτερα στον Ευαγγελισμό, ειναι κλινικά νεκρός.\nΤο υπουργειο Υγειας διαψευδει τις πληροφοριες που ανέφεραν οτι ο τραυματιας που μεταφέρθηκε νωριτερα στο Ευαγγελισμό είναι κλινικά νεκρός.\nΟι διαδηλωτές ξαναμαζεύονται στην πλατεία\nΞεκίνησαν και πάλι τα επεισόδια στην κάτω πλευρά της πλατείας Συντάγματος μεταξυ κουκουλοφόρων και αστυνομικών\nΑποχωρεί το ΠΑΜΕ απο την πλατεία Συντάγματος\nΣυσπειρώνεται ξανά ο κόσμος και στην πάνω πλευρά της πλατείας Συνάγματος αλλά και στην κάτω. Στους γύρω δρόμους οι μάχες συνεχίζονται με τους κουκουλοφόρους\nΣύμφωνα με τις πρώτες πληροφορίες που μεταδόθηκαν απο τον ΣΚΑΙ ο τραυματίας που πριν λίγες ωρες είχε μεταφερθεί στον Ευαγγελισμό με κρανιοεγκεφαλικές κακώσεις είναι νεκρός.\nΚατέληξε πριν λιγα λεπτά ο 53χρόνος οικοδόμος που είχε μεταφερθεί πριν λίγες ώρες στον Ευαγγελισμό.\nΟ Δημήτρης Κοτσαρίδης κατέληξε πριν λίγη ώρα στο νοσοκομείο Ευαγγελισμός. Είχε μεταφερθεί λίγο μετά τα επεισόδια που ξέσπασαν στην πλατεία Συντάγματος μεταξύ των κουκουλοφόρων και των μελών του ΠΑΜΕ οταν οι δεύτεροι προσπάθησαν να τους απομακρύνουν από την διαδήλωση. Σύμφωνα με τις πρώτες πληροφορίες, η αίτια θανάτου του άτυχου 53χρονου ήταν ανακοπή καρδίας. TOOK IT\nΑναρτήθηκε από Evangelo Agneos στις Πέμπτη, Οκτωβρίου 20, 2011\nΣΟΚΑΡΙΣΤΙΚΟ VIDEO,30 δευτερόλεπτα ΠΡΙΝ ΠΕΘΑΝΕΙ Ο S...\nΗ τεχνητή νοημοσύνη δεν μπορεί να κερδίσει τη φυσι...\nΝΑ ΠΩΣ ΜΠΟΡΟΥΜΕ ΝΑ ΑΝΤΙΣΤΑΘΟΥΜΕ!\nΝεκρός ο Καντάφι...


Προσυπογράφουμε και στηρίζουμε το αίτημα για ποδηλατοδρόμους στην Ξάνθη - Εφημερίδα Αγώνας\nΟι “Πολίτες για την Αλλαγή” υιοθετούμε την πρόταση, προσυπογράφουμε το κείμενο και υποστηρίζουμε έμπρακτα την προώθηση του αιτήματος ενεργών συμπολιτών μας για δημιουργία ποδηλατοδρόμων στην πόλη της Ξάνθης. Για εμάς, η ευαισθητοποίηση της Δημοτικής Αρχής στο θέμα της χρήσης του ποδηλάτου, είναι αναγκαίο να επιτευχθεί με κάθε τρόπο. Δυστυχώς κάτι τέτοιο δεν έγινε κατορθωτό με τις προτάσεις που έχουμε καταθέσει θεσμικά. Ας γίνει, λοιπόν, με άσκηση πίεσης από το λαό αυτής της πόλης.\nΟι “Πολίτες για την Αλλαγή” υιοθετούμε την πρόταση, προσυπογράφουμε το κείμενο και υποστηρίζουμε έμπρακτα την προώθηση του αιτήματος ενεργών συμπολιτών μας για δημιουργία ποδηλατοδρόμων στην πόλη της Ξάνθης.\nΕίναι καιρός αυτό να αλλάξει! Θέλουμε χώρο για να κινούμαστε μέσα στην πόλη – στις δουλειές μας, στο σχολείο μας – με το ποδήλατο.\n(με ονοματεπώνυμο – ιδιότητα – ηλικία)


«ΑΠΕΥΘΕΙΑΣ ΑΝΑΘΕΣΗ ΓΙΑ ΤΗΝ ΠΡΟΜΗΘΕΙΑ ΥΓΕΙΟΝΟΜΙΚΟΥ ΥΛΙΚΟΥ ΓΙΑ ΤΙΣ ΑΝΑΓΚΕΣ ΤΜΗΜΑΤΩΝ ΤΟΥ Γ.Ν.Θ. «Γ.ΠΑΠΑΝΙΚΟΛΑΟΥ»(ΟΡΓΑΝΙΚΗ ΜΟΝΑΔΑ ΨΥΧΙΑΤΡΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ)» – ΨΥΧΙΑΤΡΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ\nΤο Γ.Ν.Θ. Γ.ΠΑΠΑΝΙΚΟΛΑΟΥ, ( Οργανική Μονάδα Ψυχιατρικό Νοσοκομείο Θεσσαλονίκης), σύμφωνα με την υπ’ αριθμ. 6699/20-07-2018 Αίτηση Προμήθειας Εξωσυμβατικών Ειδών, πρόκειται να προβεί σε απευθείας ανάθεση με τη συλλογή προσφορών, για την αγορά των παρακάτω ειδών:\n1) 4.000 TEM. ΚΥΠΕΛΛΑ ΟΥΡΩΝ ΜΕ ΒΙΔΩΤΟ ΠΩΜΑ ΑΠΟΣΤΕΙΡΩΜΕΝΑ 100-120ml\n2) 200 ΤΕΜ .ΟΥΡΟΣΥΛΛΕΚΤΕΣ ΚΛΕΙΣΤΟΥ ΚΥΚΛΩΜΑΤΟΣ ΜΕ ΚΆΝΟΥΛΑ\nΕΚΚΕΝΩΣΗΣ & ΔΥΝΑΤΟΤΗΤΑ ΛΗΨΗΣ ΟΥΡΩΝ\n3) 2.000 ΤΕΜ. ΠΟΔΙΕΣ ΜΙΑΣ ΧΡΗΣΗΣ ΥΓΕΙΟΝΟΜΙΚΕΣ\n4) 50 ΤΕΜ. ΟΥΡΟΔΟΧΕΙΑ ΠΛΑΣΤΙΚΑ ΑΝΔΡΙΚΑ\n5) 45 ΤΕΜ. ΣΕΝΤΟΝΙΑ ΕΞΕΤΑΣΤΙΚΑ ΡΟΛΛΑ ΜΙΑΣ ΧΡΗΣΗΣ 50 εκ. ΜΕ ΑΔΙΑΒΡΟΧΗ ΤΗ\n6) 240 ΤΕΜ. ΕΠΙΔΕΣΜΙΚΗ ΤΑΙΝΙΑ ΜΕΤΑΞΩΤΗ 5εκ.\n7) 240 ΤΕΜ. ΕΠΙΔΕΣΜΙΚΗ ΤΑΙΝΙΑ ΥΦΑΣΜΑΤΙΝΗ 5εκ.\n8) 2.000 ΤΕΜ. ΤΡΑΥΜΑΠΛΑΣΤ 1,9Χ7,2εκ.\nΌσοι επιθυμούν να λάβουν μέρος στην διαδικασία, πρέπει να καταθέσουν προσφορά (εγγράφως, με fax ή email) μέχρι τις 02-08-2018, ημέρα Πέμπτη και έως τις 15:00 μ.μ. στο Γραφείο Προμηθειών του Ψ.Ν.Θ. (Λαγκαδά 196, 56 429, Θεσσαλονίκη, Fax : 2313 324375, e-mail: promithies2@psychothes.gr).\nΟι προσφορές ισχύουν και δεσμεύουν τους συμμετέχοντες για ενενήντα (90) ημέρες. Η αξιολόγηση των προσφορών θα γίνει στις 03-08-2018, ημέρα Παρασκευή.\nPrevious Article Previous Article: «ΑΠΕΥΘΕΙΑΣ ΑΝΑΘΕΣΗ ΓΙΑ ΤΗΝ ΠΡΑΓΜΑΤΟΠΟΙΗΣΗ ΘΕΡΙΝΗΣ ΚΟΙΝΟΒΙΑΚΗΣ ΔΙΑΒΙΩΣΗΣ ΤΟΥ Π.Ε.Θ.Ε.Α. ΑΡΓΩ»\nNext Article Next Article: Δικαιώματα των Ληπτών Υπηρεσιών Υγείας στο Δημόσιο Σύστημα Υγείας


Η ΟΜΕ ΟΤΕ για την Παγκόσμια Παγκόσμια Ημέρα για την Εξάλειψη της Βίας εναντίον των Γυναικών - Εργασία σήμερα\nΗ ΟΜΕ ΟΤΕ για την Παγκόσμια Παγκόσμια Ημέρα για την Εξάλειψη της Βίας εναντίον των Γυναικών\n27/11/2020 27/11/2020 Δεν επιτρέπεται σχολιασμός στο Η ΟΜΕ ΟΤΕ για την Παγκόσμια Παγκόσμια Ημέρα για την Εξάλειψη της Βίας εναντίον των Γυναικών\nΚομμάτι της σύγχρονης βαρβαρότητας αποτελεί η βία κατά των γυναικών, η οποία αναδεικνύεται κάθε χρόνο, στις 25 Νοεμβρίου κατά την Παγκόσμια Ημέρα για την Εξάλειψη της Βίας εναντίον των Γυναικών.\nΗ στατιστική είναι αμείλικτη. Μία στις τρεις γυναίκες, υπολογίζεται πως υποβάλλεται σε σωματική, ψυχολογική ή σεξουαλική κακοποίηση από τον σύντροφό της ή από κάποιο άλλο άτομο γνωστό ή άγνωστο.\nΗ βία κατά των γυναικών, αποτελεί φαινόμενο διαδεδομένο σε όλες τις κοινωνικές τάξεις. Την περίοδο δε της καραντίνας, αυξήθηκαν τόσο τα περιστατικά όσο και οι καταγγελίες για κακοποίηση γυναικών.\nΕίναι μια μάστιγα που πρέπει να τελειώσει. Είναι ένα έγκλημα που δεν πρέπει να παραμένει ατιμώρητο. Καιρός πια να πάψουμε να αναρωτιόμαστε ποιος έχει τη μεγαλύτερη δύναμη· «Εκείνος που χτυπάει ή εκείνος που πονάει».\nΚάθε σιωπή είναι συνενοχή! Μιλήστε!!!\nΑνακοινώσεις Σωματείων Ομοσπονδιών Διεθνής Ημέρα για την Εξάλειψη της Βίας κατά των Γυναικών\n» Παγκόσμια Ημέρα για την Εξάλειψη της Βίας κατά των Γυναικών με προσαγωγές φεμινιστριών στο Σύνταγμα


Recent content by Ιωάννα Μος | Λέσχη του Βιβλίου\nRecent content by Ιωάννα Μος\nΈχετε παρατηρήσει πόσο βαρετές και κλισέ είναι καμιά φορά οι ευχές για τα Χριστούγεννα και την Πρωτοχρονιά; Λέω να κάνουμε μια προσπάθεια να τις ανανεώσουμε. Πέρσι έμαθα ένα πολύ ενδιαφέρον χριστουγεννιάτικο έθιμο που, αν θυμάμαι καλά, μας έρχεται απ' τη Δανία. Εκεί, λοιπόν, όποιος κάνει...\n...αν μείνεις ζωντανός μέχρι το τέλος του, βεβαίως-βεβαίως! Ήρθε, λοιπόν, η ώρα για το χριστουγεννιάτικο νήμα που όλοι αγαπήσαμε. Έλα, κόσμε! Μην ντρέπεσαι! Μοιράσου μαζί μας τα μεγαλόπνοα σχέδιά σου. Μας τελειώνει το 2000 και 16! Πάμε δυναμικά για το '17! Μην το φοβόμαστε, παιδιά! Εκφράστε τις...\nΩραίο πράγμα οι διακοπές! Ωραίο πράγμα και η ελεύθερη κατασκήνωση! Τι πιο ωραίο απ' το να σε ξυπνάει ο ήλιος ξημερώματα, να βγαίνεις απ' τη σκηνή, να έχεις τη θάλασσα στα πόδια σου, να κάθεσαι σε μια ακρούλα με το βιβλίο σου και να πίνεις καφεδάκι; Αυτό το ειδυλλιακό σκηνικό ήρθε να χαλάσει...\nΤι θα διαβάσεις το 2016 (αν μείνεις ζωντανός μέχρι το τέλος του)\nΕπειδή το ζήτησε ο Μικρός Μαλτέζος... Επειδή η Καστάλια ήδη φτιάχνει άστεγες λίστες... και για όλους εσάς... ...το νήμα για τα βιβλιο-πλάνα του 2016!:))) Πες μας, λοιπόν, ταπεινέ βιβλιοσκώληκα, τι προτίθεσαι να διαβάσεις...\nΕπειδή στα εφήμερα δε μου δίνετε σημασία, φτιάχνω ξεχωριστό νήμα.Όπως λοιπόν έλεγα... Έξτρα πληροφορίες: είναι ηθοποιός, 28 ετών και δεν έχει πολύ χρόνο στη διάθεσή της. Θέλει κάτι για να διαβάζει πριν κοιμηθεί. Σκέφτηκα μήπως της προτείνω Πίνστον, χωρίς να τον έχω διαβάσει και η ίδια, και...\nΕλ τρούκο (το κόλπο;) J.L.Borges\nΤο παλεύω μήνες αυτό το ποίημα να το μεταφράσω... Το πιάνω, το αφήνω, με πιάνει ενθουσιασμός, με πιάνει απελπισία, είπα λοιπόν να σας το δείξω, εκεί που το έχω φτάσει μέχρι τώρα. Ευχαριστημένη με το αποτέλεσμα δεν θα είμαι ποτέ, μάλλον. Ελπίζω μόνο να μην έχω γράψει καμιά τιτανοτεράστια...\nΚαλώς μας ήρθες!!:)))\nΕρωτηματολόγιο στα πλαίσια της μεταπτυχιακής μου εργασίας\nΤο συμπλήρωσα κι εγώ!! Καλή επιτυχία!\nΣε ένα μήνα φεύγω για Φινλανδία! Μια συμφοιτήτριά μου κάνει εκεί Erasmus και θα της κατσικωθώ μια ολόκληρη εβδομάδα! Απ' τον πολύ ενθουσιασμό άρχισα να κάνω έρευνα για τον πολιτισμό, τα έθιμα και τα αξιοθέατα της χώρας. Και φυσικά, έπιασα και τη γλώσσα! Έχω ακούσει να λένε πως τα Φινλανδικά...\nΤο άρωμα του Πατρικ Ζισκιντ https://www.youtube.com/watch?v=GyxoQIQaogE\nΑφού σιγά σιγά φέρνουμε τα γιορτινά νήματα στην επιφάνεια, είπα να μοιραστούμε και τα βιβλιο-πλάνα μας για το 2015! Ελάτε λοιπόν, αγαπητοί συνλεσχίτες, να φτιάξουμε λίστες με τα βιβλία που έχουμε σκοπό να διαβάσουμε μέσα στους επόμενους 12 μήνες. Του χρόνου τέτοια εποχή θα γελάμε όλοι μαζί με...\nΕίπα να προτείνω κι εγώ ένα παιχνίδι! Η έμπνευση μου ήρθε από το νήμα "με πέντε γράμματα". Η ακροστιχίδα δημιουργείται όταν τα πρώτα γράμματα κάθε στίχου, αν διαβαστούν κάθετα, συνδιαμορφώνουν μία λέξη ή μία φράση, ανάλογα με την έκταση του ποιήματος. Συνήθως αυτή η λέξη, που θα προκύψει κατά...\nhttp://www.youtube.com/watch?v=UT44pjCDMbI Anti-flag, Welcome to 1984. Μαντέψτε βιβλίο. http://www.youtube.com/watch?v=GyxoQIQaogE Εμπνευσμένο από το Άρωμα του Πάτρικ Ζύσκιντ http://www.youtube.com/watch?v=rF8khJ7P4Wg Κι αυτό, εμπνευσμένο από την Αλίκη στη Χώρα των θαυμάτων.\nΌπως μας έμαθε η Χρυσηίδα, τα Φανταστικά Διώνυμα είναι ένα παιχνιδάκι που επινόησε ο Τζιάνι Ροντάρι, ένας Ιταλός δάσκαλος και συγγραφέας, για να μυήσει τους μαθητές του στον μαγικό κόσμο της γραφής και για να δώσει ερέθισμα στη φαντασία τους. Τους έδινε δυο λέξεις και τους ζητούσε να φτιάξουν μ'...\nΠιστεύω πως δεν είμαι η μόνη που, ανά πάσα στιγμή, βρίσκεται αντιμέτωπη με μια στοίβα αδιάβαστων βιβλίων που πρέπει και θέλεις να διαβαστούν όσο γίνεται πιο γρήγορα. Όταν λοιπόν ήμουν στο γυμνάσιο, έχοντας πραγματικά πελαγώσει, αποφάσισα να φτιάξω μία κλήρωση, με όλα τα βιβλία που έχω στη...


Healthy junk food: Οι συνταγές που κάνουν τον γύρο του διαδικτύου & αξίζει να δοκιμάσετε\nΓευστικές προτάσεις που θα λατρέψετε\nΤώρα που καλωσορίσαμε την άνοιξη και το καλοκαιράκι είναι ακόμη πιο κοντά, τι θα λέγατε για μια στροφή προς την υγιεινή διατροφή; Γνωρίζουμε πόσο πιεστική είναι η περίοδος που διανύουμε λόγω της πανδημίας του Covid-19, και πολλοί από εμάς έχουμε την ανάγκη της κατανάλωσης junk food και άλλων ανθυγιεινών τροφών. Πώς θα σας φαινόταν όμως αν βρίσκαμε για εσάς θρεπτικούς και ταυτόχρονα νόστιμους συνδυασμούς; Συγκεντρώσαμε λοιπόν για εσάς healthy εύκολες συνταγές οι οποίες έχουν κατακλύσει το διαδίκτυο και είναι πεντανόστιμες.\nΦυσικά και η πρώτη πρότασή μας θα ήταν τα αγαπημένα σε μικρούς και μεγάλους pancakes με βρώμη. Η διατροφική τους αξία σε συνδυασμό με την πλούσια γεύση τους και την ευκολία στην εκτέλεσή τους τα κάνει αξιαγάπητα.\nΤοποθετούμε όλα τα υλικά στο μπλέντερ και αναμιγνύουμε μέχρι να γίνουν ένα ομοιογενές μείγμα. Στην συνέχεια λαδώνουμε ελαφρά το τηγάνι σε δυνατή φωτιά. Με την βοήθεια κουτάλας τοποθετούμε το μείγμα στο τηγάνι και μόλις αρχίσουν να φουσκώνουν τα γυρνάμε από την άλλη πλευρά. Τα pancakes σας θα είναι έτοιμα και μπορείτε να τα σερβίρετε με οτιδήποτε επιθυμείτε. Εμείς θα σας προτείναμε σιρόπι σφενδάμου και φράουλες, μιας και αυτή την εποχή μπορούμε να τις βρούμε εύκολα και σε αφθονία\nWho says fruits can’t be a dessert?\nΕάν θέλετε απεγνωσμένα να φάτε γλυκό αλλά σκέφτεστε τις θερμίδες, εμείς σας έχουμε την λύση. Μπορείτε με λίγα υλικά να καλύψετε τα αγαπημένα σας φρούτα με την σοκολάτα της επιλογής σας και να τα απολαύσετε. Σας υποσχόμαστε ότι θα σας προσφέρει την ίδια απόλαυση με τα «κανονικά» γλυκά και θα το ζητάτε again & again!\n110 γρ. σκούρα σοκολάτα (ψιλοκομμένη)\n½ φλιτζάνι φιστίκια καβουρδισμένα, ψιλοκομμένα\n12 μεγάλες φράουλες με το κοτσάνι\nΗ ευκολία αυτής της συνταγής είναι και το βασικό της πλεονέκτημα. Το μόνο που έχετε να κάνετε είναι πρώτα να στρώσετε ένα αλουμινόχαρτο στο ταψί, έπειτα να λιώσετε την σοκολάτα σε μπεν μαρί και να την μαγειρέψετε μέχρι να λιώσει. Μόλις η σοκολάτα είναι έτοιμη αφήστε την να κρυώσει για 5 περίπου λεπτά και τοποθετείστε τα φιστίκια σε ένα μπολ. Η διαδικασία έχει ως εξής: Πρώτα βουτήξτε τις φράουλες στην σοκολάτα και αμέσως στο μπολ με τα φιστίκια. Το υγιεινό αλλά ταυτόχρονα πανεύκολο γλυκό σας είναι έτοιμο!\nTip: Θα σας προτείναμε να χρησιμοποιήσετε και λίγη χρωματιστή τρούφα για πιο παιχνιδιάρικα αποτελέσματα. Τέλος, μην διστάσετε να δοκιμάσετε ότι φρούτο σας αρέσει. Δεν θα χάσετε!\nHappy birthday with… oatmeal\nΣτην αγαπημένη και πολυσύχναστη εφαρμογή tik tok μαθαίνουμε πώς να φτιάχνουμε υγιεινή τούρτα γενεθλίων με λίγα μόλις υλικά και χωρίς ιδιαίτερη δυσκολία.\nΓια την διακόσμηση θα χρειαστείτε 1 κουταλιά της σούπας στραγγιστό γιαούρτι και λίγη τρούφα\nΑνακατεύουμε όλα τα υλικά και τα ρίχνουμε σε ένα ταψάκι που έχουμε στρώσει λαδόκολλα. Ψήνουμε στους 180ο για 30 λεπτά. Όταν το κεικ ψηθεί απλώνουμε το γιαούρτι και πασπαλίζουμε με τρούφα. Το birthday cake σας είναι έτοιμο!\nΜε μια μικρή έρευνα και πάλι στην εφαρμογή tik tok σας προτείνουμε το super υγιεινό γεύμα με βάση την tortilla που μπορείτε να το δοκιμάσετε για πρωινό ή και για snack.\nντοματίνια (όσα επιθυμείτε)\nΠρώτα στρώνουμε την τορτίγια στο ταψί, στην συνέχεια προσθέτουμε τα αβγά και τέλος ρίχνουμε τα υπόλοιπα υλικά. Ψήνουμε στους 180 για 10 λεπτά και το υγιεινό μας σνακ είναι πανέτοιμο.


Σε ξένα χέρια επόμενα επεισόδια : 35, 36 ,37 ,38 , 39\n8 Νοεμβρίου 2021 | 13:24\nΣε ξένα χέρια επόμενα επεισόδια ,περιλήψεις των επεισοδίων 35, 36 ,37 ,38 , 39.Ti θα δούμε στα επόμενα επεισόδια της νέα δραμεντί της ΕΡΤ1! Διαβάστε τα πρώτοι στο daddy-cool.gr.\nΣε ξένα χέρια επεισόδιο 35 στις 15/11/2021\nΟ Φεγκούδης αναγνωρίζει τη Σούλα και στην προσπάθειά τους να ξεκαθαρίσουν το παρελθόν τσακώνονται. Η Μαριτίνα μαθαίνει ότι ο Πιπερόπουλος θα χαρίσει τα δάνεια στον Μάνο και πετάει από τη χαρά της. Η Τόνια, μετά τη «συγγνώμη» του Φεγκούδη, αποφασίζει να επιστρέψει στη δουλειά. Ποιος θα είναι ο όρος που θα βάλει ο Πιπερόπουλος στον Μάνο, για να του δώσει το βίντεο που του χαρίζει τα δάνεια και ποια η αντίδραση του Μάνου;\nΣε ξένα χέρια επεισόδιο 36 στις 16/11/2021\nΗ Μαριτίνα μαθαίνει πως η Τόνια θα επιστρέψει στο σπίτι, ενώ ο Πιπερόπουλος πιέζει τον Μάνο να δεχθεί την πρότασή του: προτίθεται να διαγράψει τα χρέη τους, με την προϋπόθεση ο Μάνος και η Μαριτίνα μετακομίσουν στο σπίτι του. Η Μάρω και η Σαλώμη προτρέπουν τον Λουδοβίκο να ισχυριστεί ότι η σύζυγός του ζει, προκειμένου να μη φαίνεται γρουσούζης στα μάτια της Σούλας.\nΔείτε επίσης :Σε ξένα χέρια επόμενα επεισόδια :31 , 32 , 33 , 34\nΟ Φεγκούδης πιάνει τον Παντελή να κρυφακούει τον διάλογο του Πάρη με την Τραβιάτα, η οποία προσπαθεί να τον αποτρέψει από το να τηλεφωνήσει στην Πελαγία. Η Τόνια θέλει να ηρεμήσει τη Σούλα, η οποία είναι έντονα επηρεασμένη από τη συζήτησή της με τον Φεγκούδη. Παράλληλα, ο Χρύσανθος νομίζοντας ότι ανταλλάσσει μηνύματα με τη Διώνη, φανερώνει άθελά του στη Μάρω ένα σκοτεινό του μυστικό. Η Μάρω μένει εμβρόντητη.\nΣε ξένα χέρια επεισόδιο 37 στις 17/11/2021\nΟ Χρύσανθος προσπαθεί να ανακαλύψει ποιος κρύβεται πίσω από το ψεύτικο προφίλ της Διώνης, ενώ η Μάρω είναι ακόμα σοκαρισμένη απ’ όσα έμαθε για το κλεμμένο περιδέραιο. Ο Μάνος αποφασίζει να ενδώσει στη Μαριτίνα και ο Φεγκούδης δίνει έναν φάκελο στην Τόνια, που θα αναστατώσει για τα καλά τη ζωή της Σούλας. Ο Λουδοβίκος βάζει σε εφαρμογή το σχέδιο «Καισάρεια», ενώ μία απρόσμενη επισκέπτης στο σπίτι του Φεγκούδη έρχεται για να φέρει τα πάνω κάτω.\nΣε ξένα χέρια επεισόδιο 38 στις 18/11/2021\nΣε ξένα χέρια επεισόδιο 39 στις 19/11/2021\nΟ Μάνος και η Μαριτίνα ανακοινώνουν στον Φεγκούδη ότι μετακομίζουν στο σπίτι του Πιπερόπουλου, ενώ η Μάρω κανονίζει ραντεβού διά ζώσης με τη Διώνη. Η Τραβιάτα καταφέρνει να σαμποτάρει το ραντεβού της Πελαγίας με τον Πάρη και η Σούλα εξομολογείται στον Χρύσανθο ένα μυστικό που κρύβει καλά μέσα της για χρόνια. Η Τόνια έρχεται αντιμέτωπη με το μένος της Μαριτίνας.\nΔείτε ακόμη Σε ξένα χέρια επόμενα επεισόδια : 40 , 41 , 42 , 43 , 44 , 45 , 46\nΔιαβάστε με ένα κλικ εδώ, όλα τα spoilers για το Σε ξένα χέρια στο Daddy-Cool.gr\nΣε ξένα χέρια επόμενα επεισόδια : 57 , 58 , 59 , 60 , 61\nΣε ξένα χέρια επόμενα επεισόδια : 51 , 52 , 53, 55 , 56


tosodoulika: Η ιστορία της Αναστασίας\nΣας στέλνω την ιστορία για το πρόωρο αγοράκι μου.\nΓέννησα στις 20 Αυγούστου 2015, στις 29+3 εβδομάδες, το δεύτερο παιδάκι μου. Γενικά η δεύτερη εγκυμοσύνη ήταν δύσκολη. Είχα αποκόλληση στους 3 πρώτους μήνες, όμως μετά όλα καλά. Μια εβδομάδα πριν γεννήσω ένιωθα ότι έχω συσπάσεις. Πήγα στο νοσοκομείο, με έβαλαν δύο ώρες στον καρδιοτοκογράφο μα τίποτα. Δεν κατέγραψε καμία σύσπαση, μόνο ένα πολύ, πάρα πολύ υπερκινητικό μωρό, που όντως νόμιζα ότι θα άνοιγε την κοιλιά μου και θα έβγαινε. Μια μέρα πριν γεννήσω, περπάτησα, όχι μεγάλη απόσταση και ένιωσα ένα τράβηγμα χαμηλά στην κοιλιά μου. Δεν έδωσα σημασία, όπως και κάποιες μέρες πριν είχα δει άσπρη βλέννα, αλλά νόμιζα ότι ήταν φυσιολογικό. Ξημερώματα, 20 Αυγούστου περίπου στις 2 το βράδυ άρχισα να έχω πόνους. Θεώρησα ότι είναι από κούραση, έχοντας και ένα 3χρονο παιδί στο σπίτι. Όμως σε μια ώρα οι πόνοι από ακανόνιστοι έγιναν στο 5λεπτο και μέχρι να ετοιμαστώ για το μαιευτήριο έγιναν 3λεπτοι. Πήραμε ότι βρήκαμε μπροστά μας και φύγαμε. Είχαμε πάρει και τον γιατρό μου τηλέφωνο.\nΣτο μαιευτήριο το μωρό ήταν τόσο ζωηρό που δεν μπορούσαν να τον ακούσουν. Μου έκαναν ένεση για τα πνευμόνια, μου έβαλαν ορό, μήπως καταφέρουν να σταματήσουν τον τοκετό όμως δε σταμάταγε με τίποτα. Είχε ξεκινήσει και η διαστολή. Για κάποιο λόγο ήμουν πολύ ήρεμη. Μόλις τον έβγαλαν τον είδα ένα δευτερόλεπτο και τον πήραν στη μονάδα. Ο γιατρός μόλις άκουσε ότι είναι 1500 γραμμάρια μου είπε να μη φοβάμαι, όλα θα πήγαιναν καλά. Το απόγευμα της ίδιας μέρα σηκώθηκα και πήγα με τον άντρα μου στο επισκεπτήριο με το καρότσι. Μου έκανε τόση εντύπωση που όλοι όσοι περίμεναν να δουν τα μωράκια τους ήταν σαν μια οικογένεια. Μόλις τον είδα μικροσκοπικό με τα καλώδια, με τη μάσκα, γιατί είχε ίκτερο και τον είχαν στη λάμπα, ένιωσα να μου ξεριζώνουν την καρδιά. Την πρώτη εβδομάδα έκλαιγα συνέχεια, στον δρόμο που πηγαίναμε, έξω στην αναμονή, μέσα στο επισκεπτήριο όπου έκλαιγε και ο μικρός και αυτό με πέθαινε. Όμως οι υπόλοιποι γονείς μας έδωσαν θάρρος, δύναμη και κουράγιο. Δε θα ξεχάσω ένα ζευγάρι που ήταν ήδη ένα μήνα μέσα η μικρή τους. Γεννήθηκε 5,5 μηνών, πολύ μικρούλα με πολλά θέματα και όμως δεν έχαναν το χαμόγελο και την ελπίδα τους. Ήταν ο λόγος που "αυτοχαστουκίθηκα". Σήκωσα τα κομμάτια μου και δεν έκλαψα ξανά. Πήγαινα με χαμόγελο να δω το μικρό μου "λουκουμάκι", όπου από όταν σταμάτησα εγώ να κλαίω δεν έκλαψε ούτε εκείνος. Του μίλαγα συνέχεια και του έλεγα πόσο τον αγαπάμε, με πόση λαχτάρα τον περιμένει η αδελφούλα του, ότι θέλω να είναι δυνατός και σύντομα να πάμε σπίτι μας. Ευτυχώς όντως είναι δυνατός. Είχε αναπνευστική δυσχέρεια, είχε διάχυτο οξυγόνο για αρκετό καιρό όμως με θεραπεία το ξεπέρασε. Έκανε δύο φορές μετάγγιση. Αγκαλίτσα τον πήρα περίπου 30 μέρες μετά. Δεν άνοιγα το πορτάκι ούτε να τον ακουμπήσω. Φοβόμουν τα μικρόβια. Την πρώτη φορά που μου τον έδωσαν δεν κουνήθηκα καθόλου. Φοβόμουν μην του κάνω κακό. Σε κάθε επισκεπτήριο μόλις ακούγαμε αυτά τα μπιπ-μπιπ να χτυπάνε πιο γρήγορα η καρδιά μας πάγωνε και ας μην ήταν από το δικό μας μωράκι. Κοιτάγαμε όλα τα μωράκια κάθε φορά. Ποτέ δεν ρωτάγαμε πότε θα έρθει η ώρα να τον πάρουμε σπίτι. Φοβόμασταν να ρωτήσουμε και νομίζω καλύτερα. Την ημέρα που πήγαμε και τον είχαν στο κουνάκι για να τον πάνε στην απλή δεν το πιστεύαμε. Από την επόμενη μέρα που ήταν στην απλή πηγαίναμε από το πρωί και τον τάιζα. Μια μέρα ενώ τον τάιζα με μητρικό γάλα (γιατί έτρωγε εναλλάξ) άρχισαν τα μπιπ μπιπ μπιπ, έπεφτε το οξυγόνο του και εγώ έτοιμη να πέσω κάτω. Τον πείραξε το γάλα μου. Είχε παλινδρόμηση και αλλεργία. Ζήτησα και του σταμάτησαν το μητρικό, είχα στην καταψυξη μου μπόλικο για αργότερα. Την ημέρα που μας τον έδωσαν είχαμε μαζί και την κόρη μας, μας πήραν τηλέφωνο ενώ ήμασταν στον δρόμο, ότι θα τον πάρουμε (ευτυχώς είχαμε μαζί τα πράγματα, το υποψιαζόμασταν και μια βδομάδα τα κουβαλάγαμε). Μόλις βγήκα έξω με τον μπέμπη στο καθισματάκι, η κόρη μας έτρεχε γύρω-γύρω από αυτό. Από τη χαρά της είχε βουρκώσει, στιγμή που δε θα ξεχάσω ποτέ. Προσευχήθηκα πάρα πολύ για το μωρό μου και για όλα τα παιδάκια και συνέχεια προσεύχομαι. Η Παναγία, μεγάλη η Χάρη Της, μας άκουσε και εγώ χάρισα το όνομα της στο μικρό μου μπόμπιρα. Εύχομαι όσο το δυνατόν λιγότερα πρόωρα μωράκια και εννοείτε λιγότερα παιδάκια σε νοσοκομεία.\nΑναρτήθηκε από Mersini Tosodoulika στις 9:26:00 π.μ.


Η Πρέβεζα γιόρτασε την Εθνική Επέτειο της 25ης Μαρτίου - FanariPress\nΑρχική Ήπειρος Η Πρέβεζα γιόρτασε την Εθνική Επέτειο της 25ης Μαρτίου\nΜε ελάχιστες παρουσίες φορέων και πολιτών λόγω των μέτρων για την πανδημία πραγματοποιήθηκε στην Πρέβεζα ο εορτασμός για την Εθνική Επέτειο της 25ης Μαρτίου που φέτος συνέπεσε με την συμπλήρωση 200 χρόνων από την έναρξη της Επαναστάσεως του 1821.Στις 11 το πρωί και κάτω από αυστηρά υγειονομικά μέτρα , στον Ιερό Ναό Κοιμήσεως της Θεοτόκου , τελέστηκε Δοξολογία χοροστούντος του Σεβασμιωτάτου Μητροπολίτη Νικοπόλεως και Πρεβέζης Χρυσοστόμου.\nΣτη Δοξολογία παρέστησαν μεταξύ άλλων οι δύο βουλευτές Στέργιος Γιαννάκης και Κώστας Μπάρκας, ο Αντιπεριφερειάρχης Στράτος Ιωάννου, ο Δήμαρχος Νίκος Γεωργάκος καθώς και περιορισμένος αριθμός εκπροσώπων στρατιωτικών αρχών και σωμάτων ασφαλείας.\nΗ εκπαιδευτικός του 5ου Δημοτικού Σχολείου Πρέβεζας Όλγα Γκόπη μίλησε για την ξεχωριστή αυτή ημέρα, ενώ αμέσως μετά τελέστηκε επιμνημόσυνη δέηση και πραγματοποιήθηκε κατάθεση στεφάνων στο Ηρώο της πόλης.\nΟ εορτασμός κορυφώνεται με τη διαδικτυακή επετειακή εκδήλωση που διοργανώνει η Επιτροπή “Πρέβεζα 2021” στις 8 το βράδυ με θέμα “Οι παράγοντες που οδήγησαν στην επανάσταση του 1821” και ομιλητή τον συντοπίτη μας και πρώην πρύτανη του γεωπονικού Πανεπιστημίου Αθηνών κ. Μιχαήλ Λουκά.\nΗ εκδήλωση θα μεταδοθεί από τη Δημοτική Ραδιοφωνία Πρέβεζας, το κανάλι του Δήμου στο youtube και την επίσημη ιστοσελίδα της επιτροπής “Preveza 2021”.\nΕν τω μεταξύ μαγικές εικόνες εκτυλίχθηκαν χθες το βράδυ με την φωταγώγηση του Δημαρχείου και του πύργου του ρολογιού του Αγίου Χαραλάμπους με τα χρώματα της ελληνικής σημαίας ενώ τα βλέμματα “έκλεψε” και η φωτεινή σημαία που κυμάτισε στο Δημαρχείο.\nΤα δύο εμβληματικά κτίρια της πόλης θα παραμείνουν φωτισμένα και σήμερα στις αποχρώσεις του γαλάζιου και του λευκού.\nΠροηγούμενο άρθροΤραγωδία στο Κερατσίνι: Θρήνος για τα 3 παιδιά που σκοτώθηκαν σε τροχαίο\nΕπόμενο άρθροΈξι νέα δείγματα με στελέχη της Βρετανικής μετάλλαξης\nΡεκόρ βροχόπτωσης στην Ήπειρο!!\nΣεισμική δόνηση 4,1 Ρίχτερ στην Ήπειρο


Health, Family & Lifestyle Archives - Bibliagora NZ\nHomeROOTBOOKSBooks in GreekGreek Non FictionHealth, Family & Lifestyle\nDen echoun chathei ola / Δεν έχουν χαθεί όλα!\nΦωνάζει, χτυπιέται, χώνεται παντού, δυσκολεύεται να συγκεντρωθεί, χάνει την αυτοπεποίθηση του… Ξεχνάει τα πράγματά του, παθαίνει κρίση με το παραμικρό, ουρλιάζει, είναι επιθετικό και αρνητικό στο σχολείο. Είναι δύσκολο στο φαγητό, κάνει ακόμα τσίσα στο κρεβάτι… Πόσο μεγάλη απογοήτευση προκαλούν στους γονείς αυτές οι συμπεριφορές! Να υπάρχουν άραγε άλλοι λόγοι εκτός από τη διαπαιδαγώγηση ή την υπέρβαση των ορίων; Μήπως η εγκεφαλική ανάπτυξη είναι το ζητούμενο; Τη μια χρειάζεται ελευθερία και αντιδρά έντονα, την άλλη έρχεται να χωθεί στην αγκαλιά της μαμάς δείχνοντας τέλεια υπακοή… Πότε ζέστη, πότε κρύο… Δεν είναι εύκολο να ορίσουμε ακριβή όρια στον γονικό έλεγχο. Μην απελπίζεστε! Όχι, δεν έχουν χαθεί ακόμα όλα! Ο γονιός μπορεί να κάνει πολλά για να καλλιεργήσει την εμπιστοσύνη στο παιδί του. Μια νέα αποτελεσματική προσέγγιση, βασισμένη στις ανακαλύψεις της Νευροεπιστήμης. Έτσι, η ζωή με ένα παιδί έξι έως ένδεκα ετών θα ξαναγίνει καθημερινή χαρά!\nDiaita Vasikis Insoulinis / The Dr. Dellis Diet Δίαιτα βασικής ινσουλίνης\nη απώλεια βάρους είναι ταχύτερη\nη πείνα είναι μικρότερη\nη ινσουλίνη μειώνεται δραστικά, οπότε η δίαιτα αυτή αποτελεί άριστη επιλογή και για διαβητικούς παχύσαρκους ασθενείς\nοι ασθενείς δηλώνουν ότι θέλουν να τη συνεχίσουν, διότι είναι εύκολη και χάνουν βάρος χωρίς στέρηση\nείναι ΑΠΟΛΥΤΩΣ ΑΣΦΑΛΗΣ για την υγεία – βελτιώνει όλους τους δείκτες υγείας.\nΜε την “Dr. Dellis Diet – Δίαιτα Βασικής Ινσουλίνης” ΑΔΥΝΑΤΙΖΕΙΣ ΕΥΚΟΛΑ, ΓΡΗΓΟΡΑ και ΥΓΙΕΙΝΑ.\nDolto explained for parents / Η Nτολτό με απλά λόγια\nΠοιος πατέρας και ποια μητέρα δεν ξέρει σήμερα ότι «το βρέφος είναι άτομο», ότι υπάρχει «ενδομήτριος ζωή», ότι «όλα παίζονται πριν από την ηλικία των πέντε ετών» ή ότι «δεν υπάρχουν κακές μητέρες», χωρίς όμως να ξέρει πάντοτε ότι αυτές οι εκφράσεις οφείλονται εν πολλοίς στην Ντολτό (1908-1988) αλλά και τι σημαίνουν ακριβώς; Ποια είναι τα στάδια της εξέλιξης του παιδιού, από τη σύλληψή του μέχρι την εφηβεία; Τι εννοούμε όταν λέμε «οιδιπόδειο σύμπλεγμα»; Τι πρέπει να απαγορεύουμε και τι πρέπει να επιτρέπουμε; Πώς πρέπει να αναγγείλουμε σε ένα παιδί ένα θάνατο ή μια γέννηση; Η Ντολτό είχε απαντήσεις για όλες αυτές τις ερωτήσεις κι ο Jean-Claude Liaudet κάνει στο βιβλίο μια σύνθεσή τους διανθισμένη από συγκεκριμένα παραδείγματα. Ένα γλωσσάρι με τα πιο συνηθισμένα προβλήματα του παιδιού (επιθετικότητα, ανορεξία, τραυλισμός, εφιάλτες, νυχτερινή ενούρηση κτλ.) και μια βιογραφία της Ντολτό συμπληρώνουν αυτό το βιβλίο.\nE-Cubed: Nine More Energy Experiments That Prove Manifesting Magic and Miracles Is Your Full-Time Gig / E3\nTo Augo $31.18\nWildwood Imperium: The Wildwood Chronicles, Book III / Η Αυτοκρατορία του Αγριόδασους (Τα χρονικά του Αγριόδασους, βιβλίο 3) $50.81\nMe and Miranda Mullaly / Εγώ και η Μιράντα $43.50


ΘΕΤΙΔΑ: ΚΙ ΕΝΩ Ο ΚΡΑΤΙΚΟΣ ΜΗΧΑΝΙΣΜΟΣ ΑΣΧΟΛΕΙΤΑΙ ΜΕ ΤΟΝ "ΕΠΙΚΙΝΔΥΝΟ" ΕΥΕΛΠΙ, ΣΚΟΠΙΑΝΟΙ ΠΡΑΚΤΟΡΕΣ "ΟΡΓΩΝΟΥΝ" ΤΗΝ ΑΘΗΝΑ - Ανθελληνικές προκηρύξεις στο Ζάππειο!\nΑνθελληνικές προκηρύξεις στο Ζάππειο! Έντυπα ανθελληνικού περιεχομένου έπεσαν πριν από λίγη ώρα στην Λεωφόρο Αμαλίας, στην είσοδο του χώρου όπου τελείται η έκθεση βιβλίου του Ζαππείου. Στα έντυπα αυτά εμφανίζεται χάρτης στον οποίο η Μακεδονία ανήκει στο κρατίδιο των Σκοπίων, ο ήλιος της Βεργίνας, καθώς και το άγαλμα του Μεγάλου Αλεξάνδρου στα Σκόπια. Επίσης αναγράφονται τα εξής: “Ο ΟΗΕ αναγνωρίζει τη γλώσσα μας, αναγνωρίζει ότι είμαστε Μακεδόνες, σύντομα μετά τη Χάγη θα αναγνωρίσει και τη Μακεδονία με το συνταγματικό της όνομα. Ζήτω η Μακεδονία – Ελευθερία στη Μακεδονία”.


Απόλλων: Ο απολογισμός των διεθνών | Goal News Cy\nGOALΑπόλλων: Ο απολογισμός των διεθνών\nΠέντε ποδοσφαιριστές είχαν διεθνείς υποχρεώσεις. Με την Εθνική Κύπρου αγωνίστηκαν οι Χάμπος Κυριάκου (180’), Φώτης Παπουλής (180’) και Γιώργος Βασιλείου (90’). Ο Σκέμπρι αγωνίστηκε και στους δύο αγώνες (180’) της Μάλτας με τα Νησιά Φερόε και το Αζερμπαϊτζάν, μετρώντας μία ήττα και μία ισοπαλία. Ο Καραγιόλ συμμετείχε για ολόκληρο το 90λεπτο στον ισόπαλο αγώνα της Γκάμπιας με την Αλγερία. Ο Ντίλαν Ουεντραόγκο παρέμεινε στον πάγκο στην αναμέτρηση Μαυριτανία – Μπουργκίνα Φάσο.


Εγκλωβισμένοι 1 δισ. άνθρωποι - PressReader\nΕγκλωβισμένοι 1 δισ. άνθρωποι\n2020-03-23 - Του Μωυσή Λίτση mlitsis@ naftemporiki. gr\nΣχεδόν ένα δισεκατομμύριο άνθρωποι σε ολόκληρο τον κόσμο έχουν τεθεί σε κατ' οίκον περιορισμό, προκειμένου να αντιμετωπιστεί η πανδημία του κορονοϊού. Η κατάσταση στην Ιταλία, στην Ισπανία και στη Γαλλία παραμένει δραματική, ενώ στην Κίνα πονοκέφαλο προκαλεί η αύξηση των εισαγόμενων κρουσμάτων. Ο αριθμός των θανάτων έχει ξεπεράσει τις 14.500, αναγκάζοντας τις Αρχές σε 35 χώρες να προβούν σε μέτρα αποκλεισμού της κυκλοφορίας.\nΣε 165 χώρες και περιοχές έχουν καταγραφεί περισσότερα από 340.000 κρούσματα από την έναρξη της πανδημίας.\nΠερισσότεροι από 900 εκατομμύρια άνθρωποι σε πάνω από 35 χώρες σε όλο τον κόσμο καλούνται από τις Αρχές να μείνουν σπίτι, με βάση στοιχεία του Γαλλικού Πρακτορείου Ειδήσεων.\nΟι περισσότεροι πολίτες υπόκεινται σε υποχρεωτικό περιορισμό, όπως στη Γαλλία και στην Ιταλία. Στους υπολοίπους έχει επιβληθεί απαγόρευση κυκλοφορίας, καραντίνα ή υπόκεινται σε μέτρα μη αναγκαστικού χαρακτήρα να μην εγκαταλείψουν τα σπίτια τους.\nΣτις ΗΠΑ το 30% του πληθυσμού έχει τεθεί σε κατ' οίκον περιορισμό, με διαφορετικού τύπου μέτρα, ιδίως στη Νέα Υόρκη, στο Λος Άντζελες και στο Σικάγο.\nΣτην Ιταλία η κυβέρνηση έκλεισε όλες τις μη αναγκαίες επιχειρήσεις και βιομηχανίες, με τους θανάτους να αυξάνονται σχεδόν κατά 800, ανεβάζοντας μέχρι το Σάββατο το σύνολό τους στις 5.000. Σε μια απέλπιδα προσπάθεια να ελεγχθεί η εξάπλωση της πανδημίας, η κυβέρνηση της Ρώμης έδωσε εντολή να κλείσουν όλες οι επιχειρήσεις μέχρι τις 3 Απριλίου, με εξαίρεση όσες είναι αναγκαίες για να διατηρηθεί η τροφοδοσία της χώρας. Τα σούπερ μάρκετ, τα φαρμακεία, τα ταχυδρομεία και τις τράπεζες και τις απαραίτητες δημόσιες υπηρεσίες συμπεριλαμβανομένων των μεταφορών. Η Ιταλία ξεπέρασε από την προηγούμενη Πέμπτη την Κίνα ως η χώρα που έχει πληγεί περισσότερο από την επιδημία του κορονοϊού. Το Σάββατο οι θάνατοι αυξήθηκαν κατά 793, στις 4.825, καταγράφοντας τη μεγαλύτερη ημερήσια αύξηση από τότε που ξέσπασε η επιδημία στην Ιταλία, πριν από έναν μήνα. Τα καταγεγραμμένα κρούσματα αυξήθηκαν σε 53.578 από 47.021, με 2.857 ανθρώπους να βρίσκονται στην εντατική, από 2.655.\nΣτην Ισπανία, ο αριθμός των νεκρών από την πανδημία του Covid-19 αυξήθηκε χθες στους 1.756 από 1.326. Ο αριθμός των καταγεγραμμένων περιστατικών στη χώρα αυξήθηκε στα 28.603 περιστατικά από 24.926 της προηγούμενης καταμέτρησης. Από αυτά 1.785 βρίσκονται υπό εντατική παρακολούθηση. Οι ημερήσιοι θάνατοι αυξήθηκαν σε 375 από 324, με την Ισπανία να είναι η δεύτερη χειρότερη σε επιπτώσεις χώρα της Ευρώπης.\nΣτη Γαλλία καταγράφηκαν 112 θάνατοι από τον κορονοϊό το τελευταίο 24ωρο και πλέον ανέρχεται σε 674 ο συνολικός αριθμός των νεκρών από την επιδημία. Τα επιβεβαιωμένα κρούσματα ανέρχονται σε 16.018. Από αυτά 6.172 νοσηλεύονται στα νοσοκομεία, εκ των οποίων σχεδόν 1.525 είναι σε μονάδες εντατικής θεραπείας. Οι μισοί από τους βαριά νοσούντες είναι ηλικίας κάτω των 60 ετών. Μεταξύ των θυμάτων συγκαταλέγεται για πρώτη φορά και εργαζόμενος από το νοσηλευτικό προσωπικό. Σύμφωνα με δημοσίευμα της εφημερίδας Liberation, ο πρόεδρος Εμανουέλ Μακρόν απείλησε να κλείσει τα σύνορα της χώρας του με το Ηνωμένο Βασίλειο την Παρασκευή, αν ο Βρετανός πρωθυπουργός Μπόρις Τζόνσον δεν αποφάσιζε να λάβει αυστηρότερα μέτρα για τον περιορισμό της πανδημίας του κορονοϊού.\nΣτη Βρετανία, ο πρωθυπουργός Μπόρις Τζόνσον δήλωσε χθες ότι το Εθνικό Σύστημα Υγείας θα μπορούσε να «υπερφορτωθεί» όπως το ιταλικό σύστημα υγείας σε δύο μόνο εβδομάδες. Άλλοι 48 άνθρωποι που είχαν διαγνωστεί με κορονοϊό έχασαν τη ζωή τους, αυξάνοντας σε 281 τον συνολικό αριθμό των θανάτων στη χώρα, σύμφωνα με τον απολογισμό του Εθνικού Συστήματος Υγείας το Σάββατο. Οι ασθενείς\nπου κατέληξαν ήταν ηλικίας μεταξύ 41 και 94 ετών και όλοι τους είχαν υποκείμενα νοσήματα.\nΣτις ΗΠΑ ο δήμαρχος της Νέας Υόρκης Μπιλ ντε Μπλάζιο δήλωσε ότι υπάρχουν περισσότερα από 8.000 περιστατικά μόλυνσης από τον Covid-19 στην πόλη, περίπου το 1/3 του συνόλου των περιστατικών που έχουν εντοπιστεί σε ολόκληρη τη χώρα. Ο Αμερικανός υπουργός Οικονομικών Στίβεν Μνούτσιν ανέφερε χθες ότι η απομόνωση -που επηρεάζει μεγάλα τμήματα της αμερικανικής κοινωνίας- στο πλαίσιο της μάχης για την αποτροπή της εξάπλωσης του Covid19 είναι πιθανό να διαρκέσει 10 με 12 εβδομάδες ή μέχρι τις αρχές Ιουνίου.\nΤην ώρα που στην Ευρώπη γίνεται προσπάθεια με όλο και πιο σκληρά μέτρα να περιοριστεί η πανδημία, στην Κίνα ξεκινά νέα μάχη για τον έλεγχο των εισαγόμενων κρουσμάτων που αποτελούν τη βασική πηγή μετάδοσης πλέον του ιού.\nΗ Κίνα ανακοίνωσε χθες 46 νέα κρούσματα, όλα πλην ενός εισαγόμενα, από Κινέζους που επιστρέφουν πίσω στην πατρίδα. Προκειμένου να περιορίσει τον κίνδυνο από τα εισαγόμενα κρούσματα, όλες οι διεθνείς πτήσεις που επρόκειτο από σήμερα να φθάσουν στο Πεκίνο, θα προσγειώνονται πρώτα σε άλλο αεροδρόμιο, προκειμένου οι επιβάτες να περνούν προηγουμένως από έλεγχο για τον κορονοϊό.\nΠόλη-φάντασμα η Μαδρίτη, με σχεδόν άδεια την κεντρική πλατεία.